cyanic-selkie/wikianc huggingface dataset:
പെറോ ഡ കോവിള
ആദ്യയാത്ര
കിഴക്കൻ രാജ്യങ്ങളിലേക്ക് ചരക്കുമായി പോയിക്കൊണ്ടിരുന്ന ഒരു വ്യാപരസംഘത്തിനൊപ്പം ഇരുവരും തന്ത്രപൂർ‌വ്വം ചേർന്ന് യാത്ര തിരിച്ചു. ഏഡനിലേക്ക് പോവുയായിരുന്ന സംഘത്തിനൊപ്പം അവര് ചെങ്കടലിനടുത്തുള്ള ടാർ എന്ന സ്ഥലം വരെ യാത്ര ചെയ്തു. അവിടെ വച്ച് കോഴിക്കോട് നിന്നുള്ള വ്യാപരികളെ കണ്ടു മുട്ടിയതാണ് കാരണം. ഭാരതത്തില്ലെ പ്രമുഖമായ തുറമുഖമായ കോഴിക്കോടിനെ കുറിച്ചും മലബാറിന്റെ സമ്പദ് സമൃദ്ധിയെക്കുറിച്ചുമുള്ള വിവരണങ്ങൾ അവരുടെ മനസ്സ് കുളിർപ്പിച്ചു. ഇവിടെ വച്ച് പൈവ പ്രെസ്റ്റർ ജോണിനെത്തേടി എത്യോപിയയിലേക്കും കുവിള കുരുമുളകിനായി ഇന്ത്യയിലേക്കും തിരിച്ചു. മടക്ക യാത്രയിൽ കെയ്റോയിൽ വച്ച് സന്ധിക്കാമെന്നായിരുന്നു അവരുടെ തീരുമാനം.
കണ്ണൂരിൽ
അരബികളുടെ വേഷവും ഭാഷയും ആചാരങ്ങളും കൈമുതല്ലാക്കിയ കുവിളക്ക് അവരുമായി നല്ലപോലെ ഇഴുകിച്ചേരുവാനും നല്ല പെരുമാറ്റത്തിലൂടെ അവരുടെയെല്ലാം ആദരവ് പിടിച്ചുപറ്റാനും സാധിച്ചു. അറബികൾക്ക് അദ്ദേഹം ആരാണ്‌ എന്ന യാഥാർത്ഥ്യം തിരിച്ചറിയാനായതേ ഇല്ല. മലബാറിലേക്കുള്ള കപ്പലുകളിലൊന്നിൽ അദ്ദേഹം സ്ഥാനം പിടിച്ചു. താമസിയാതെ കപ്പലുകൾ മലബാർ തീരത്ത് എത്തിച്ചേർന്നു. വാസ്കോ ഡ ഗാമക്ക് ഏകദേശം ഒരു ദശാബ്ദം മുന്ന് 1488 ൽ അദ്ദേഹം കേരളത്തിലെ കണ്ണൂരിൽ എത്തിച്ചേർന്നു.
കേരളത്തിലെ ഫലപുഷ്ടിയും കേരളീയ തുറമുഖങ്ങളിലെ വ്യാപാര സാധ്യതയും അദ്ദേഹത്തെ ആശ്ചര്യം കൊള്ളിച്ചു. സംഭരണശാലകളിലെ ചാക്കുകണക്കിന്‌ കുരുമുളക് കണ്ട് അദ്ദേഹം അത്ഭുതം കൊണ്ടു. കുറച്ചുകാലം കണ്ണൂരിൽ താമസിച്ച് പരിതഃസ്ഥിതിയേയും വ്യാപാരത്തേയും കുറിച്ച് പഠിച്ച ശേഷം അദ്ദേഹം കോഴിക്കോട് എത്തിച്ചേർന്നു.
കോഴിക്കോട്
അദ്ദേഹം കോഴിക്കോട് ചുറ്റിനടന്ന് കാണുകയും പുതുമയുളവാക്കുന്നവ രേഖപ്പെടുത്തുകയും ചെയ്തു. ഓലമേഞ്ഞ വീടുകളും കടൽക്കരയിലെ തെങ്ങും അദ്ദേഹത്തിൽ അത്ഭുതം വളർത്തി. ആൺ പെൺ ഭേദമില്ലാതെ ജനങ്ങൾ അർദ്ധനഗ്നരായ വേഷം ധരിക്കുന്നതും അദ്ദേഹത്തിൽ ജിജ്ഞാസ ഉണർത്തി. കോഴിക്കോട് നഗരത്തെ അദ്ദേഹം വർണ്ണിച്ചത് ഇങ്ങനെയാണ്‌ തെങ്ങുകളും സ്വർൺനവും രത്നവും ആനയും കുരുമുളകുമുള്ള അത്ഭുതകരമഅയ നഗരം ആവശ്യമഅയ എല്ലാ വിവരങ്ങളും രേഖപ്പെടുത്തി ലക്ഷ്യം നിറവേറ്റിയ ശേഷം അദ്ദേഹം ജന്മനാട്ടിലേക്ക് തിരിച്ചു. ഗോവയിലേക്ക് പോവുകയും അവിടെ നിന്ന് ഓർമുസ്സിലേക്ക് യാത്രതിരിക്കുകയും ചെയ്തു. ഓർമുസ്സിൽ നിന്ന് അദ്ദേഹം ആഫ്രിക്കയുടെ കിഴക്കേ തിരത്തുള്ള സെയിലാ തുറമുഖത്തെത്തി. അവിടെ കുറേനാൾ ചുറ്റി സഞ്ചരിച്ച് വിവരങ്ങൾ ശേഖരിച്ചു.
മടക്കയാത്ര
കുവിള പറഞ്ഞുറപ്പിച്ച തിയ്യതിക്കു തന്നെ കെയ്റോവിൽ തിരിച്ചെത്തി. അതിനുള്ളിൽ അദ്ദേഹം യൂറോപ്യന്മാരെ സംബന്ധിച്ചിടത്തോളം വിപ്ലവകരമായ കണ്ടുപിടിത്തം നടത്തിക്കഴിഞ്ഞിരുന്നു. ആഫ്രിക്കൻ വൻ‌കരയെചചുറ്റി ഇന്ത്യയിലേത്താമെന്നും അതുവഴി ഇടനിലക്കാരായ വെനീഷ്യന്മാരെയും അറബികളേയുമൊഴിവാക്കാമെന്നുമായിരുന്നു ആ കണ്ടുപിടിത്തം. കെയ്റോവിലെത്തിയ കോവിളക്ക് പ്രെസ്റ്റർ ജോണിനെ അന്വേഷിച്ച് പോയ പൈവയെ കണ്ടെത്താനായില്ല. കുറേ നാൾ അവിടെ താമസിച്ച അദ്ദേഹത്തിന്‌ പേർഷ്യയിലേക്ക് പോവുകയായിരുന്ന ഒരു സംഘം വ്യാപരികൾ പറഞ്ഞ് പൈവയുടെ ചരമ വിവരം അറിയാനായി. എന്നാൽ വാർത്ത കേട്ട ശേഷം പോർത്തുഗലലേക്ക് മടങ്ങാൻ അദ്ദേഹം താല്പര്യപ്പെട്ടില്ല. മറിച്ച് തൻറെ സഹയാത്രികൻറെ ദൗത്യം നിറവേറ്റാനായി എത്യോപിയയിലേക്ക് പോവാനാണ്‌ അദ്ദേഹം ആഗ്രഹിച്ചത്. അതനുസരിച്ച് അദ്ദേഹം എത്യോപ്യയിലേക്ക് പോയി.
കോവിളയുടെ ഡയറിക്കുറിപ്പുകൾ
അന്നുവരെ കണ്ടതും അറിഞ്ഞതുമായ സകല വിവരങ്ങളും അദ്ദേഹം കുറിപ്പുകളായി സൂക്ഷിച്ചിരുന്നു. ആഫ്രിക്കയുടെ കിഴക്കേ തീരത്ത് നിന്ന് കോഴിക്കോട്ട് വരെ എത്താനുള്ള വിശദമായ വിവരങ്ങൾ അതിലടങ്ങിയിരുന്നു. എത്യോപിയയിൽ വച്ച് അദ്ദേഹം തങ്ങൾക്കായി ജോൺ രണ്ടാമൻ അയച്ച ദൂതരായ റാബ്ബി, ജോസഫ് എന്നിവരെ കാണുകയും അവർ വഴി തന്റെ കുറിപ്പുകളും നിർദ്ദേശങ്ങളും കെയ്റോവിൽ നിന്ന് ജോസഫ് വഴി പോർത്തുഗലിലേക്കയക്കുകയും ചെയ്തു. ഇതിനിടക്ക് ബർത്തലോമിയോ ഡയസ് എന്ന നാവികൻ പ്രത്യാശാ മുനമ്പ് കണ്ടെത്തി പോർത്തുലിൽ തിരിച്ചെത്തിയിരുന്നു. ഡയറിക്കുറിപ്പുകൾ കൂടി കൈവന്നതോടെ ജോൺ രണ്ടാമനന്റെ അഹ്ലാദം അളവറ്റതായിരുന്നു. ആഫ്രിക്കയുടെ പടിഞ്ഞാറേ തീരത്തുകൂടെ സഞ്ചരിച്ചാൽ ഒരു മുനമ്പ് കാണാനാകുമെന്നും അവിടെ നിന്ന് ചന്ദ്രന്റെ തുരുത്തിലെയാൽ (മഡഗാസ്കർ)കുരുമുളകിന്റെ നാട്ടിലേക്കുള്ള സഞ്ചാരികളെ കണ്ടെത്താമെന്നു അദ്ദേഹം വിശദമായി പ്രതിപാദിച്ചിരുന്നു. ഈ ഡയറിക്കുറിപ്പുകളും ബർത്തലോമിയോയുടെ നാവിക പര്യടനത്തിൽ നിന്നു ലഭിച്ച അനുഭവവും പുതിയ ഒരു നാവിക വ്യൂഹത്തെ ഇന്ത്യയിലേക്ക് കപ്പൽ മാർഗ്ഗം അയക്കുവാൻ പോർത്തുഗൽ രാജാവിന്‌ പ്രചോദനമാവുകയും ചെയ്തു.
അവസാനകാലം
1527ൽ തന്റെ 77 ആമത്തെ വയസ്സിൽ കുവിള അന്തരിച്ചു.
കുറിപ്പുകൾ
വർഗ്ഗം:കേരളചരിത്രം വർഗ്ഗം:16-ആം നൂറ്റാണ്ടിലെ പര്യവേക്ഷകർ വർഗ്ഗം:1460-കളിൽ ജനിച്ചവർ വർഗ്ഗം:16-ആം നൂറ്റാണ്ടിൽ മരിച്ചവർ
ഏഞ്ചല തമാഗ്നിനി
പോർച്ചുഗലിൽ വസൂരി പ്രതിരോധ കുത്തിവയ്പ്പ് നടത്തുന്നതിൽ ഒരു മുൻ‌നിരക്കാരിയായിരുന്നു ഏഞ്ചല തമാഗ്നിനി. നെപ്പോളിയൻ യുദ്ധകാലത്ത് പോർച്ചുഗലിലെ സാന്റാരാം ജില്ലയിലെ തോമർ നഗരത്തിന്റെ ഫ്രഞ്ച് ആക്രമണത്തെ ചെറുക്കുന്നതിലും അവർ പ്രശസ്തയായി.
ജീവിതരേഖ
1770 ഒക്ടോബർ 26 ന് ഇറ്റലിയിലെ മിലാനിലാണ് ഏഞ്ചല തമാഗ്നിനി ജനിച്ചത്. 1783 ൽ മരിയ ഒന്നാമൻ രാജ്ഞിയുടെ ഡോക്ടറായ അമ്മാവൻ ഇനീഷ്യോ ഫ്രാൻസിസ്കോ തമാഗ്നിനിക്കൊപ്പം പോർച്ചുഗലിലേക്ക് താമസം മാറി.
1795-ൽ, തമാഗ്നിനി സമ്പന്നനായ പുകയിലയുടെയും സോപ്പ് വ്യാപാരിയുടെയും മകനായ അന്റോണിയോ ഫ്ലോറൻസിയോ ഡി അബ്രു ഇ ആൻഡ്രേഡിനെ വിവാഹം കഴിച്ചു. അവരുടെ ഭർത്താവ് 1806-ൽ മരിച്ചു. അവർക്ക് ഒരു മകൻ ജനിച്ചു. ഒന്നാം ലോകമഹായുദ്ധത്തിൽ സഖ്യകക്ഷികളുമായി യുദ്ധം ചെയ്ത പോർച്ചുഗീസ് പര്യവേഷണ സേനയുടെ കമാൻഡറായിരുന്ന ഫെർണാണ്ടോ തമാഗ്നിനി ഡി അബ്രു ഇ സിൽവയായിരുന്നു അവരുടെ പേരക്കുട്ടി.
പെനിൻസുലർ യുദ്ധസമയത്ത് 1808 ജൂണിൽ, ജനറൽ ജുനോട്ടിന്റെ കീഴിൽ ഫ്രഞ്ച് പോർച്ചുഗൽ ആക്രമണം നടത്തിയതിന് തൊട്ടുപിന്നാലെ രാജ്യത്തിന്റെ വടക്കുപടിഞ്ഞാറൻ ഭാഗത്തുള്ള പോർച്ചുഗീസുകാർ എതിർത്തു. തോമറിലെ പ്രക്ഷോഭം ശമിപ്പിക്കാൻ ജനറൽ മാർഗറോണിന്റെ നേതൃത്വത്തിലുള്ള ഫ്രഞ്ച് സൈനികരെ അയച്ചു. തോമറിന്റെ പ്രതിരോധം നിരാശാജനകമാണെന്ന് വ്യക്തമായിരുന്നു. ഫ്രഞ്ച് സംസാരിക്കാൻ അറിയുന്ന തമാഗ്നിനിയോട് സമാധാനപരമായ കീഴടങ്ങൽ ചർച്ച ചെയ്യുന്നതിനായി നഗരവും ഫ്രഞ്ചും തമ്മിലുള്ള ഒരു ഇടനിലക്കാരിയായി പ്രവർത്തിക്കാൻ ആവശ്യപ്പെടുകയും അതുവഴി കൊള്ളയും മറ്റ് അതിക്രമങ്ങളും ഒഴിവാക്കുകയും ചെയ്തു. നഗരത്തിന്റെ നാശം ഒഴിവാക്കുന്നതിലും ഫ്രഞ്ചുകാർ പ്രതീക്ഷിക്കുന്ന നഷ്ടപരിഹാരം കുറയ്ക്കുന്നതിലും വധശിക്ഷയ്ക്ക് വിധേയരായ മൂന്ന് പോർച്ചുഗീസ് സന്യാസികളുടെ ജീവൻ രക്ഷിക്കുന്നതിലും അവർ വിജയിച്ചു.
പോർച്ചുഗലിലെ പോർട്ടോ പ്രദേശത്ത് സജീവമായിരുന്ന മരിയ ഇസബെൽ വിറ്റൻഹാൾ വാൻ സെല്ലറുമൊത്ത് (1749–1819), വസൂരിക്ക് എതിരായ പ്രതിരോധ കുത്തിവയ്പ്പുകൾ നടത്തുന്നതിൽ ഒരു വനിതാ പയനിയറായിരുന്നു തമാഗ്നിനി. പതിനെട്ടാം നൂറ്റാണ്ടിന്റെ അവസാനത്തിൽ, എഡ്വേർഡ് ജെന്നറുടെയും മറ്റുള്ളവരുടെയും പ്രവർത്തനങ്ങൾ മനുഷ്യർക്ക് കൗപോക്സിന് നൽകുന്ന പ്രതിരോധ കുത്തിവയ്പ്പിലൂടെ വസൂരിയിൽ നിന്ന് സംരക്ഷിക്കാൻ കഴിയുമെന്ന് തെളിയിച്ചു. വാക്സിനേഷൻ തയ്യാറാക്കുന്നതിനും പ്രയോഗിക്കുന്നതിനും ആവശ്യമായതെല്ലാം യുണൈറ്റഡ് കിംഗ്ഡത്തിൽ നിന്ന് തമാഗ്നിനി നിർദ്ദേശിച്ചു. റോയൽ അക്കാദമി ഓഫ് സയൻസസ് കോയിംബ്രയിൽ സ്ഥാപിച്ച വാക്സിൻ ഇൻസ്റ്റിറ്റ്യൂട്ടിന് ഇത് നൽകി. അവർ സ്വന്തം ചെലവിൽ തോമറിൽ പ്രതിരോധ കുത്തിവയ്പ്പുകൾ നടത്തി. 1812-ൽ തമഗ്നിനിയെ വാക്സിൻ ഇൻസ്റ്റിറ്റ്യൂട്ടിന്റെ കറസ്പോണ്ടന്റായി നിയമിച്ചുവെങ്കിലും വിറ്റൻഹാൾ വാൻ സെല്ലറിൽ നിന്ന് വ്യത്യസ്തമായി ഇൻസ്റ്റിറ്റ്യൂട്ട് സ്വർണ്ണ മെഡൽ നൽകിയില്ല.
റീനോസീറോസ് ഹോൺബിൽ
പുറം കണ്ണികൾ
വർഗ്ഗം:വേഴാമ്പലുകൾ
ഏഞ്ചല തമാഗ്നിനി
അവലംബം
വർഗ്ഗം:1770-ൽ ജനിച്ചവർ വർഗ്ഗം:വാക്സിനോളജിസ്റ്റുകൾ വർഗ്ഗം:1827-ൽ മരിച്ചവർ
ജിയാംബറ്റിസ്റ്റ ബേസിൽ
ഒരു ഇറ്റാലിയൻ കവിയും കൊട്ടാരം പ്രവർത്തകനും യക്ഷിക്കഥ ശേഖരിക്കുന്നയാളുമായിരുന്നു ജിയാംബറ്റിസ്റ്റ ബേസിൽ (ഫെബ്രുവരി 1566 - ഫെബ്രുവരി 1632). അദ്ദേഹത്തിന്റെ ശേഖരങ്ങളിൽ അറിയപ്പെടുന്ന (കൂടുതൽ അവ്യക്തമായ) യൂറോപ്യൻ യക്ഷിക്കഥകളുടെ രേഖപ്പെടുത്തപ്പെട്ട ഏറ്റവും പഴയ തരങ്ങൾ ഉൾപ്പെടുന്നു.
ജീവചരിത്രം
ബേസിലിന്റെ ആദ്യകാല സാഹിത്യ നിർമ്മാണം 1604 മുതൽ അദ്ദേഹത്തിന്റെ സുഹൃത്ത് നെപ്പോളിയൻ എഴുത്തുകാരനായ ജിയുലിയോ സെസാരെ കോർട്ടെസിന്റെ വയാസെയ്‌ഡിന്റെ ആമുഖ രൂപത്തിലാണ്. അടുത്ത വർഷം അദ്ദേഹത്തിന്റെ വില്ലനല്ല സ്മോർസ ക്രൂഡൽ അമോർ സംഗീതം നൽകി. 1608-ൽ അദ്ദേഹം തന്റെ കവിത ഇൽ പിയാന്റോ ഡെല്ല വെർജിൻ പ്രസിദ്ധീകരിച്ചു.
1634-ലും 1636-ലും ജിയാൻ അലെസിയോ അബ്ബാറ്റുട്ടിസ് എന്ന പേരിൽ ഇറ്റലിയിലെ നേപ്പിൾസിൽ സഹോദരി അഡ്രിയാന മരണാനന്തരം രണ്ട് വാല്യങ്ങളായി പ്രസിദ്ധീകരിച്ച ഇൽ പെന്റമെറോൺ എന്നറിയപ്പെടുന്ന ലോ കുണ്ടോ ഡി ലി കുണ്ടി ഓവറോ ലോ ട്രറ്റെനെമിന്റൊ ഡി പെസെറില്ലേ എന്ന പേരിൽ നെപ്പോളിയൻ യക്ഷിക്കഥകളുടെ സമാഹാരം എഴുതിയതിനാണ് അദ്ദേഹം പ്രധാനമായും ഓർമ്മിക്കപ്പെടുന്നത്. കുറച്ച് കാലത്തേക്ക് അവഗണിക്കപ്പെട്ടെങ്കിലും ഗ്രിം സഹോദരന്മാർ ഇതിനെ യക്ഷിക്കഥകളുടെ ആദ്യത്തെ ദേശീയ ശേഖരം എന്ന് പ്രശംസിച്ചതിന് ശേഷം ഈ കൃതി വളരെയധികം ശ്രദ്ധ നേടി. ഈ യക്ഷിക്കഥകളിൽ പലതും നിലവിലുള്ള അറിയപ്പെടുന്ന ഏറ്റവും പഴക്കമുള്ള വകഭേദങ്ങളാണ്. എഡി 850-60 കാലഘട്ടത്തിൽ അറിയപ്പെടുന്ന സിൻഡ്രെല്ലയുടെ ചൈനീസ് പതിപ്പിനൊപ്പം റാപുൻസലിന്റെയും സിൻഡ്രെല്ലയുടെയും ആദ്യകാല യൂറോപ്യൻ പതിപ്പുകളും ഉൾപ്പെടുന്നു.
ഗിയാംബാറ്റിസ്റ്റ ബേസിൽ നേപ്പിൾസ് രാജ്യത്തിലെ പ്രഭുക്കന്മാരുടെ കൊട്ടാരങ്ങളിൽ ധാരാളം സമയം ചെലവഴിച്ചു. പെന്റമെറോണിന്റെ കഥകൾ ബസിലിക്കറ്റയിലെ കാടുകളിലും കോട്ടകളിലും പ്രത്യേകിച്ച് അസെറൻസ നഗരത്തിലും സജ്ജീകരിച്ചിരിക്കുന്നു.
ജനകീയ സംസ്കാരത്തിൽ
2015-ൽ പുറത്തിറങ്ങിയ ടെയിൽ ഓഫ് ടെയിൽസ് അദ്ദേഹത്തിന്റെ യക്ഷിക്കഥകളുടെ ശേഖരത്തെ അടിസ്ഥാനമാക്കിയുള്ള ഒരു സ്‌ക്രീൻ അഡാപ്റ്റേഷനാണ്.
സമീപകാല bts അവരുടെ പാട്ടുകളിൽ അദ്ദേഹത്തിന്റെ ചില വരികൾ ഉൾപ്പെടുത്തിക്കൊണ്ട് ബേസിലിന്റെ പ്രവർത്തനത്തെ പ്രശംസിച്ചു.
പുറംകണ്ണികൾ
വർഗ്ഗം:ഇറ്റാലിയൻ എഴുത്തുകാർ
കേന്ദ്രീയ വിദ്യാലയം
കേന്ദ്ര മാനവ വിഭവശേഷി മന്ത്രാലയത്തിന് കീഴിലുള്ള കേന്ദ്രസർക്കാർ സ്‌കൂൾ സമ്പ്രദായമാണ് കേന്ദ്രീയ വിദ്യാലയം. 1963ൽ സെൻട്രൽ സ്‌കൂൾ എന്ന പേരിൽ സിബിഎസ്ഇയുമായി അഫിലിയേറ്റ് ചെയ്താണ് ഈ സ്‌കൂൾസമ്പ്രദായം പ്രവർത്തനമാരംഭിച്ചത്. പിന്നീടാണ് ഇതിന്റെ പേര് കേന്ദ്രീയ വിദ്യാലയം എന്നാക്കിമാറ്റിയത്. ഇന്ത്യൻ പ്രതിരോധ വകുപ്പിൽ പ്രവർത്തിക്കുന്നവരുടെ കുട്ടികൾക്ക് ഗുണമേന്മയുള്ള വിദ്യാഭ്യാസം നൽകുകയെന്നതാണ് കേന്ദ്രീയ വിദ്യാലയത്തിന്റെ ലക്ഷ്യം. ഇന്ത്യയിലൊട്ടാകെ പ്രവർത്തിക്കുന്ന ഈ സ്‌കൂളുകളിൽ ഏകീകൃത സിലബസ് ആണ് പിന്തുടരുന്നത് എന്നതിനാൽ വിദ്യാർഥികളുടെ രക്ഷിതാക്കൾ ജോലി സ്ഥലം മാറ്റം ലഭിച്ച് വിവിധ പ്രദേശങ്ങളിലേക്ക് പോയാലും പ്രയാസം സൃഷ്ടിക്കാതിരിക്കുന്നു. കേന്ദ്രീയ വിദ്യാലയ സംഘഠൻ എന്ന വകുപ്പാണ് കേന്ദ്രീയ വിദ്യാലയങ്ങളുടെ മേൽനോട്ടം വഹിക്കുന്നത്.ന്യൂഡൽഹിയിലാണ് ഇതിന്റെ ആസ്ഥാനം.
സ്ഥലങ്ങൾ
ലോകമാകെ 1090 കേന്ദ്രീയ വിദ്യാലയങ്ങളാണുള്ളതിൽ 1087 എണ്ണമാണ് ഇന്ത്യക്കകത്തുള്ളത്. മൂന്നെണ്ണം ഇന്ത്യക്ക് പുറത്തുള്ള രാജ്യങ്ങളിലാണ്. 11,29,481 വിദ്യാർഥികളും(2012 ഒക്ടോബർ 1 ലെ കണക്ക്) 56,445 ജോലിക്കാരുമാണ് ഇപ്പോൾ കേന്ദ്രീയവിദ്യാലയത്തിന് കീഴിൽ ജോലിചെയ്യുന്നത്. കാഠ്മണ്ഡു, മോസ്കോ, ടെഹ്‌റാൻ എന്നിവിടങ്ങളിലാണ് ഇന്ത്യക്ക് പുറത്തുള്ള കേന്ദ്രീയ വിദ്യാലയങ്ങൾ പ്രവർത്തിക്കുന്നത്.
സവിശേഷതകൾ
എല്ലാ സ്‌കൂളുകളിലും ഏകീകൃത സിലബസ്സും രണ്ടു ഭാഷാ ബോധനവും നടക്കുന്നു. ഇവയെല്ലാം കോ-എജ്യുക്കേഷൻ രീതിപ്രകാരം പ്രവർത്തിക്കുന്നതുമാണ്. ആറ് മുതൽ എട്ടാം ക്ലാസ് വരെ സംസ്‌കൃത പഠനം ഈ സ്‌കുളുകളിൽ നിർബന്ധിത പാഠ്യവിഷയമാണ്.
ഇതുകൂടി കാണുക
വർഗ്ഗം:ഇന്ത്യയിലെ സർക്കാർ വിദ്യാലയങ്ങൾ വർഗ്ഗം:കേന്ദ്രീയ വിദ്യാലയങ്ങൾ
സത്തോവാൾ
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് സത്തോവാൾ.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് സത്തോവാൾ ൽ 125 വീടുകൾ ഉണ്ട്. ആകെ ജനസംഖ്യ 577 ആണ്. ഇതിൽ 315 പുരുഷന്മാരും 262 സ്ത്രീകളും ഉൾപ്പെടുന്നു. സത്തോവാൾ ലെ സാക്ഷരതാ നിരക്ക് 64.12 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. സത്തോവാൾ ലെ 6 വയസ്സിനു താഴെയുള്ള കുട്ടികളുടെ എണ്ണം 73 ആണ്. ഇത് സത്തോവാൾ ലെ ആകെ ജനസംഖ്യയുടെ 12.65 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 270 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 179 പുരുഷന്മാരും 91 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 76.3 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 37.41 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
മണിപ്പൂർ പീപ്പിൾസ് പാർട്ടി
മണിപ്പൂർ സംസ്ഥാനത്തെ ഒരു രാഷ്ട്രീയ കക്ഷിയാണ് മണിപ്പൂർ പീപ്പിൾസ് പാർട്ടി (എം.പി.പി.). എം.പി.പി. ഡിസംബർ 26, 1968-ൽ ഇന്ത്യൻ നാഷണൽ കോൺഗ്രസിലെ ഒരു കൂട്ടം വിമതർ ആണ് സ്ഥാപിച്ചത്. 2007 ഫെബ്രുവരിയിൽ മണിപ്പൂർ സംസ്ഥാന തെരഞ്ഞെടുപ്പിൽ 60 സീറ്റുകളിൽ 5 എണ്ണം പാർട്ടി നേടി.
നിലവിൽ വടക്കുകിഴക്കൻ സംസ്ഥാനങ്ങളിലെ രാഷ്ട്രീയ പാർട്ടികൾ ഉൾക്കൊള്ളുന്ന വടക്കു-കിഴക്കൻ പ്രാദേശിക രാഷ്ട്രീയ കക്ഷിയുടെ ഭാഗമാണ് ഇത്. നിലവിൽ ദേശിയ ജനാധിപതൃ സഖൃം ഭാഗം  ആയി നിൽക്കുന്നു
അവലംബം
വർഗ്ഗം:ഇന്ത്യയിലെ രാഷ്ട്രീയകക്ഷികൾ വർഗ്ഗം:മണിപ്പൂർ
ശാൻഡോങ്
കിഴക്കൻ ചൈനയിലെ ഒരു പ്രമുഖ പ്രവിശ്യയാണ് ശാൻഡോങ്. ഈ പ്രവിശ്യയിലെ സുഫുവിലാണ് കുങ്ഫുത്സെ ജനിച്ചത്. താവോ മതവിശ്വാസികളും, കുങ്ഫുത്സെയുടെ ശിഷ്യരും, ബുദ്ധ മതക്കാരും എല്ലാം വിശുദ്ധ സ്ഥലമായി കാണുന്ന ശാൻഡോങ് പ്രവിശ്യ ചൈനയുടെ ഗതാഗത കേന്ദ്രവും സാമ്പത്തിക ശക്തിയുമാണ്.
ചരിത്രം
വടക്കൻ ചീന സമതലത്തിന്റെ കിഴക്കേ അറ്റത്ത് സ്ഥിതി ചെയ്യുന്ന ശാൻഡോങിൽനിന്ന് നിരവധി ശിലായുഗ സംസ്കാരങ്ങളുടെ അവശിഷ്ടങ്ങൾ കണ്ടുപിടിക്കപ്പെട്ടിട്ടുണ്ട്. ആദ്യ രാജവംശങ്ങളായ ഷാങും സൂവും പടിഞ്ഞാറൻ ശാൻഡോങ് മാത്രമേ ഭരിച്ചിരുന്നുള്ളു. വസന്ത-ശരത്കാല ഘട്ടത്തിൽ ഇവിടെ രണ്ട് രാജ്യങ്ങളുണ്ടായിരുന്നു - ലിൻസി കേന്ദ്രമായുള്ള കി രാജ്യവും കുഫു കേന്ദ്രമായുള്ള ലു രാജ്യവും. താരതമ്യേനെ ചെറുതായിരുന്നുവെങ്കിലും ലു രാജ്യം കുങ്ഫുത്സെയുടെ ജന്മസ്ഥലം എന്ന പേരിൽ പിൽക്കാലത്ത് പ്രശസ്തമായി. ഈ രാജ്യത്തിന്റെ പേരിൽനിന്നുമാണ് ശാൻഡോങ്ങിന് 'ലു' എന്ന അപരനാമം ഉണ്ടായത്.
221 ബീ. സി.യിൽ കിൻ രാജവംശം ശാൻഡോങിലെ കിയും ചുയും ഉൾപ്പെടെ അന്നത്തെ ചൈനയിലെ എല്ലാ രാജ്യങ്ങളെയും കീഴടക്കി ചീന സാമ്രാജ്യം സ്ഥാപിച്ചു. മൂന്നു രാജ്യങ്ങളുടെ കാലഘട്ടത്തിൽ ശാൻഡോങ് സൗസൗവിന്റെ വെയ് രാജ്യത്തിന്റെ ഭാഗമായി. ഏ. ഡീ. 290-നു ശേഷം രാഷ്ട്രീയ അസ്ഥിരത ഉണ്ടാവുകയും ശാൻഡോങ് പല രാജ്യങ്ങളുടെ ഭാഗമാവുകയും ചെയ്തു. ഏ. ഡീ. 412-ൽ ഇന്ത്യയിൽനിന്നും ഫാഹിയാൻ ബുദ്ധഗ്രന്ഥങ്ങളുമായി ശാൻഡോങിലെ ലവോഷാനിൽ എത്തിച്ചേർന്നു.
589-ൽ സൂയീ രാജവംശം ചൈനയെ ഏകീകരിച്ചു. തുടർന്നു വന്ന താങ് കാലഘട്ടം ശാൻഡോങിന് ഒരു സുവർണ്ണകാലമായിരുന്നു. 907-ൽ താങ് സാമ്രാജ്യം ക്ഷയിക്കുകയും ആ നൂറ്റാണ്ടിന്റെ അവസാനം സോങ് രാജവംശം ചൈന മുഴുവൻ പിടിച്ചെടുക്കുകയും ചെയ്തു. 1142-ൽ ജിൻ രാജ്യം ശാൻഡോങ് പിടിച്ചെടുത്തു. ഈ പ്രദേശത്തിന് 'ശാൻഡോങ്' എന്ന പേര് ഉണ്ടായത് ഈ കാലത്താണ്.
പത്തൊൻപതാം നൂറ്റാണ്ടിൽ ശാൻഡോങ് ജർമ്മനിയുടെ അധീനതയിൽ വന്നു. 1899-ൽ യിഹേചുവാൻ വിപ്ലവം തുടങ്ങിയത് ശാൻഡോങിൽ ആണ്. ഒന്നാം ലോക മഹായുദ്ധത്തിനു ശേഷം സഖ്യശക്തികൾ ശാൻഡോങ് ജപ്പാനു കൈമാറി. ഇതിൽ ചൈനക്കാർ പ്രതികരിക്കുകയും 1922-ൽ ശാൻഡോങ് ചൈനയ്ക്ക് തിരിച്ചു കൊടുക്കപ്പെടുകയും ചെയ്തു. 1937-ൽ ജപ്പാൻ ചൈനയെ ആക്രമിക്കുകയും ശാൻഡോങ് പിടിച്ചെടുക്കുകയും ചെയ്തു. 1945-ഓടെ ശാൻഡോങ് ഏതാണ്ട് പൂർണ്ണമായും ചൈനീസ് കമ്മ്യൂണിസ്റ്റ് പാർട്ടിയുടെ നിയന്ത്രണത്തിലായിരുന്നു.
ഭൂപ്രകൃതി
തണുത്ത് വരണ്ട ശീതകാലവും, ചൂടുള്ള, മഴയോടുകൂടിയ വേനൽക്കാലവുമാണ് ശാൻഡോങിന്റെ കാലാവസ്ഥ. വർഷത്തിൽ 550 മുതൽ 900 വരെ മില്ലീമീറ്റർ മഴ ലഭിക്കുന്നു.
മെസോസോയിക്ക് കാലഘട്ടം മുതൽ ഇവിടുത്തെ ക്രുസ്റ്റിന്റെ കനം കുറയുകയാണ്. 200 കിലോമീറ്റർ കനമുണ്ടായിരുന്ന ക്രുസ്റ്റിന് ഇപ്പോൾ 80 കിലോമീറ്റർ കനമേയുള്ളു. ഇതു കാരണം ഇവിടെ അഗ്നിപർവ്വതങ്ങൾ ഉണ്ടായിട്ടുണ്ട്. ശാൻഡോങിൽ നിരവധി ഫോസ്സിലുകൾ കുഴിച്ചെടുക്കപ്പെട്ടിട്ടുണ്ട്. 2008-ൽ സുചെങ്ങിൽ 7,600 ദിനോസർ എല്ലുകൾ കണ്ടെത്തപ്പെട്ടു.
സമ്പദ്ഘടന
പഴങ്ങൾ, പച്ചക്കറികൾ, വീഞ്ഞ്, മരുന്നുകൾ, മാൻ തോല് എന്നിവ ഉത്പാദിപ്പിക്കുന്നു. സ്വർണ്ണം, വജ്രം, പെട്രോളിയം എന്നിവ ഖനനം ചെയ്യുന്നു. ചൈനയിലെ മൂന്നാമത് സമ്പന്നമായ പ്രവിശ്യയാണ് ശാൻഡോങ്.
ഗതാഗതം
ബെയ്ജിങ്ങിൽനിന്നും ഷാങ്ഹായിലേക്കും കൗലോണിലേക്കുമുള്ള തീവണ്ടിപ്പാതകൾ ശാൻഡോങിന്റെ പടിഞ്ഞാറൻ ഭാഗം മുറിച്ചുകടക്കുന്നു. 3,000 കിലോമീറ്റർ അതിവേഗ റോഡുകൾ ശാൻഡോങിലുണ്ട്. നിരവധി തുറമുഖങ്ങൾ കിഴക്കൻ ശാൻഡോങിലുണ്ട്. ജിനാനിലുൾപ്പെടെ നിരവധി വിമാനത്താവളങ്ങളുമുണ്ട്.
അവലംബം
വർഗ്ഗം:ചൈനയിലെ പ്രവിശ്യകൾ വർഗ്ഗം:കിഴക്കൻ ചൈന വർഗ്ഗം:ശാൻഡോങ്
ചെണ്ട (ചലച്ചിത്രം)
സന്മാത്രചിത്രയുടെ ബാനറിൽ എ. വിൻസെന്റ് സംവിധാനം ചെയ്തു നിർമിച്ച മലയാളചലച്ചിത്രമാണ് ചെണ്ട. പി. ഭാസ്കരൻ, വയലാർ രാമവർമ്മ, ഭരണിക്കാവ് ശിവകുമാർ, സുമംഗല എന്നിവർ ചേർന്നെഴുതിയ ഗാനങ്ങൾക്ക് ജി. ദേവരാജൻ ഈണം നൽകി. ഷീബ ഫിലിംസ് വിതരണം ചെയ്ത ഈ ചിത്രം 1973 ഏപ്രിൽ 27-ന് പ്രദർശനം തുടങ്ങി.
അഭിനേതാക്കൾ
ബഹദൂർ
പുറത്തേക്കുള്ള കണ്ണികൾ
വർഗ്ഗം:
വർഗ്ഗം:1973-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:എ. വിൻസെന്റ് സംവിധാനം ചെയ്ത ചലച്ചിത്രങ്ങൾ വർഗ്ഗം:മധു അഭിനയിച്ച മലയാളചലച്ചിത്രങ്ങൾ വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ വർഗ്ഗം:വയലാർ -ദേവരാജൻ ഗാനങ്ങൾ വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ വർഗ്ഗം:വയലാറിന്റെ ഗാനങ്ങൾ വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ വർഗ്ഗം: വർഗ്ഗം: വർഗ്ഗം: വർഗ്ഗം: വർഗ്ഗം: വർഗ്ഗം: വർഗ്ഗം:
മൗഡ് വുഡ് പാർക്ക്
കരിയർ
മസാച്യുസെറ്റ്സിലെ ബോസ്റ്റണിലാണ് അവർ ജനിച്ചത്. 1887-ൽ ന്യൂയോർക്കിലെ ആൽബാനിയിലെ സെന്റ് ആഗ്നസ് സ്കൂളിൽ നിന്ന് ബിരുദം നേടി. റാഡ്ക്ലിഫ് കോളേജിൽ ചേരുന്നതിന് മുമ്പ് എട്ട് വർഷം പഠിപ്പിച്ചു. അവിടെ വച്ച് അവർ ചാൾസ് എഡ്വേർഡ് പാർക്കിനെ വിവാഹം കഴിച്ചു. റാഡ്ക്ലിഫിൽ നിന്ന് ബിരുദം നേടി, അവിടെ 1898 ൽ അവർ സ്ത്രീകൾക്ക് വോട്ടവകാശം നൽകിയ രണ്ട് വിദ്യാർത്ഥികളിൽ ഒരാളായിരുന്നു. 1900-ൽ നാഷണൽ അമേരിക്കൻ വിമൻ സഫറേജ് അസോസിയേഷൻ കൺവെൻഷനിൽ പങ്കെടുത്തു. അവിടെ 29-ാം വയസ്സിൽ അവർ ഏറ്റവും പ്രായം കുറഞ്ഞ പ്രതിനിധിയായിരുന്നു. ചെറുപ്പക്കാരായ സ്ത്രീകളെ സംഘടനയിലേക്ക് ആകർഷിക്കാൻ പാർക്ക് തീരുമാനിച്ചു. ഇനെസ് ഹെയ്ൻസ് ഗിൽ‌മോറുമായി ചേർന്ന് കോളേജ് ഈക്വൽ സഫ്രേജ് ലീഗ് രൂപീകരിച്ചു. അവർ ഇതിനെ പ്രോത്സാഹിപ്പിക്കുന്ന കോളേജുകളിൽ പര്യടനം നടത്തി. മുപ്പത് സംസ്ഥാനങ്ങളിൽ സഭകൾ ആരംഭിച്ചു. 1908 ൽ നാഷണൽ കോളേജ് ഈക്വൽ സഫ്രേജ് ലീഗും അവർ സംഘടിപ്പിച്ചു.
അമേരിക്കൻ സ്ത്രീകൾക്ക് വോട്ടവകാശം ഉറപ്പുനൽകുന്ന ഭേദഗതിയായ പത്തൊൻപതാം ഭേദഗതിക്കായി വാഷിംഗ്ടൺ ഡി.സി.യിൽ പ്രചാരണത്തിനായി അവളെ റിക്രൂട്ട് ചെയ്ത മറ്റൊരു അമേരിക്കൻ വോട്ടവകാശിയായ കാരി ചാപ്മാൻ കാറ്റുമായി പാർക്ക് സൗഹൃദത്തിലായിരുന്നു. 1901-ൽ പാർക്ക് ബോസ്റ്റൺ ഇക്വൽ സഫ്‌റേജ് അസോസിയേഷൻ ഫോർ ഗുഡ് ഗവൺമെന്റിന്റെ (BESAGG) സ്ഥാപകരിലൊരാളായി. അത് 1920-ൽ പത്തൊൻപതാം ഭേദഗതി അംഗീകരിച്ചപ്പോൾ ബോസ്റ്റണിലെ വനിതാ വോട്ടർമാരുടെ ലീഗായി മാറി. അവർ പന്ത്രണ്ട് വർഷക്കാലം BESAGG-ന്റെ എക്സിക്യൂട്ടീവ് സെക്രട്ടറിയായിരുന്നു. 1920-ൽ പാർക്ക് വനിതാ വോട്ടേഴ്‌സിന്റെ ലീഗിന്റെ ആദ്യത്തെ പ്രസിഡന്റായി. ആരോഗ്യപരമായ കാരണങ്ങളാൽ 1924-ൽ രാജിവെക്കുന്നതുവരെ അവർ ആ സ്ഥാനം വഹിച്ചു. 1925 മുതൽ 1928 വരെ അവർ ലീഗിന്റെ നിയമനിർമ്മാണ ഉപദേഷ്ടാവായിരുന്നു.
വ്യക്തിഗത ജീവിതവും വിദ്യാഭ്യാസവും
പാർക്ക് റാഡ്ക്ലിഫ് കോളേജിൽ ചേർന്നു. അവിടെ അവളുടെ പ്രൊഫസർമാരും സഹപാഠികളും സ്ത്രീകളുടെ വോട്ടവകാശത്തിന് എതിരായിരുന്നു അല്ലെങ്കിൽ അതിൽ താൽപ്പര്യമില്ലായിരുന്നു. വോട്ടവകാശത്തിൽ താൽപ്പര്യമുള്ള ചുരുക്കം ചില കോളേജ് സ്ത്രീകളിൽ ഒരാളായതിനാൽ, സീനിയർ വർഷത്തിൽ മസാച്യുസെറ്റ്‌സ് വുമൺ സഫ്‌റേജ് അസോസിയേഷന്റെ വാർഷിക ഡിന്നറിൽ സംസാരിക്കാൻ അവളെ ക്ഷണിച്ചു. റാഡ്ക്ലിഫിൽ ആയിരിക്കുമ്പോൾ, അവൾ കണ്ടുമുട്ടുകയും പിന്നീട് ചാൾസ് എഡ്വേർഡ് പാർക്കിനെ വിവാഹം കഴിക്കുകയും ചെയ്തു; 1904-ൽ അദ്ദേഹം മരിച്ചു. അവൾ 1908-ൽ റോബർട്ട് ഫ്രീമാൻ ഹണ്ടറെ രഹസ്യമായി വിവാഹം കഴിച്ചു. 1928-ൽ അദ്ദേഹം പെട്ടെന്ന് മരിച്ചു.
പുറംകണ്ണികൾ
വർഗ്ഗം:1871-ൽ ജനിച്ചവർ വർഗ്ഗം:1955-ൽ മരിച്ചവർ വർഗ്ഗം:അമേരിക്കൻ ഫെമിനിസ്റ്റുകൾ
രവീന്ദ്ര കോൽഹെയും സ്മിത കോൽഹെയും
ലഘുചിത്രം|രവീന്ദ്ര മഹാരാഷ്ട്രയിലെ അമരാവതി ജില്ലയിലെ മെൽഘട്ട് മേഖലയിലെ ബൈരാഗറിലെ വിദൂര ഗ്രാമപ്രദേശങ്ങളിൽ ഗോത്രവർഗ്ഗക്കാർക്ക് വേണ്ടി പ്രവർത്തിക്കുന്ന ഇന്ത്യൻ സാമൂഹിക പ്രവർത്തകരും ഡോക്ടർമാരുമാണ് രവീന്ദ്ര കോൽഹെയും സ്മിത കോൽഹെയും. രവീന്ദ്ര കോൽഹെ 1985 ൽ എംബിബിഎസും 1987 ൽ എംഡിയും നാഗ്പൂരിലെ സർക്കാർ മെഡിക്കൽ കോളേജിൽ നിന്ന് പൂർത്തിയാക്കി. 1985 മുതൽ അദ്ദേഹം ബൈരാഗർ പ്രദേശത്ത് സജീവമായി പ്രവർത്തിക്കുന്നു. ആയുർവേദത്തിലും ഹോമിയോപ്പതിയിലും വിദഗ്ധയായ സ്മിതയെ അദ്ദേഹം വിവാഹം കഴിച്ചു. അവർ നാമമാത്രമായ ഒരുരൂപ ഫീസ് ചികിത്സയ്ക്കായി വാങ്ങുന്നതിനുപുറമേ ഒരു സർക്കാർ റേഷൻ ഷോപ്പും നടത്തുന്നു. ഔഷധ സഹായത്തിനു പുറമേ, ദമ്പതികൾ ആദിവാസികൾക്ക് പൊതുവായ ബോധവൽക്കരണ പരിപാടികളും നടത്തുന്നു. ശിശുമരണ നിരക്ക് 1000 ന് 200 ൽ നിന്ന് 40 ആയും പ്രീ-സ്ക്കൂൾ മരണനിരക്ക് 1000 ന് 400 ൽ നിന്ന് 100 ആയും കുറച്ചതിന് കോൾഹ ദമ്പതികളുടെ പ്രവൃത്തികൾ കാരണമായി. 2019 ൽ ഇന്ത്യയിലെ നാലാമത്തെ ഉയർന്ന സിവിലിയൻ അവാർഡായ പത്മശ്രീ ദമ്പതികൾക്ക് ലഭിച്ചു.
കൂടുതൽ വായനയ്ക്ക്
Various books published about Ravindra and Smita Kolhe are as below:
അവലംബം
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:ഇന്ത്യയിലെ വനിതാ ഭിഷഗ്വരർ വർഗ്ഗം:ഇന്ത്യൻ പുരുഷ സാമൂഹ്യ പ്രവർത്തകർ
മൈസൂർ പാക്ക്
ഒരു തെക്കേ ഇന്ത്യൻ മധുര പലഹാരമാണ് മൈസൂർ പാക്ക്. ദീപാവലി തുടങ്ങിയ വിശേ‍ഷാവസരങ്ങളിൽ വിളമ്പാറുള്ള ഈ വിഭവം ഏതാനും ദിവസങ്ങൾ കേടുകൂടാതിരിക്കും. കർണാടകയാണ് ഈ പലഹാരത്തിന്റെ ജന്മദേശം.
തയാറാക്കേണ്ട വിധം
പഞ്ചസാര ഒരു പാത്രത്തിൽ, തീയിൽ വച്ച് ചൂടാക്കി വെള്ളം ഒഴിച്ച് പാവാക്കുക. അതിലേയ്ക്ക് നെയ്യും കടലപ്പൊടിയും ചേർന്ന മിശ്രിതം പാകത്തിൽ  ഒഴിക്കുക. പാത്രത്തിനടിയിൽ പറ്റിപ്പിടിക്കാതെയും, കരിഞ്ഞ് പോകാതെയും പ്രത്യേകം ശ്രദ്ധിക്കണം. നന്നായി ഇളക്കിയ ശേഷം ഒരു പരന്ന പാത്രത്തിൽ ഒഴിക്കുക. അധികം തണുക്കുന്നതിനു മുമ്പായി ആവശ്യം അനുസരിച്ച് ചെറിയ കഷണങ്ങളായി ഒരു കത്തികൊണ്ട് മുറിക്കുക. പത്ത് മിനിറ്റ് തണുക്കാൻ വച്ച് കഴിഞ്ഞ് മുറിച്ച് വിളമ്പാം.
അവലംബം
വർഗ്ഗം:മധുരപലഹാരങ്ങൾ വർഗ്ഗം:മൈസൂർ
മേരി ഡി ഗാരിസ്
ആദ്യകാല ജീവിതവും വിദ്യാഭ്യാസവും
മേരി ക്ലെമന്റീന ഡി ഗാരിസ് 1881-ൽ വിക്ടോറിയയിലെ ചാൾട്ടൺ നഗരത്തിൽ ജനിച്ചു. മിൽഡുറ പട്ടണത്തിലെ വൈദികനും ജലസേചന രംഗത്തെ പയനിയറും എലിസീ ഡി ഗാരിസ് എന്നറിയപ്പെട്ടിരുന്നതുമായ എലിഷ ക്ലെമന്റ് ഡി ഗാരിസ്, ഒരു മിഡ്‍വൈഫായിരുന്ന എലിസബത്ത് ബങ്കിൾ എന്നിവരുടെ മകളായിരുന്നു. മേരി, എലിസബത്ത് (ഇരട്ടകൾ), ക്ലെമന്റ്, (ജാക്ക് എന്നറിയപ്പെടുന്നു), ലിലിയൻ, ആൽഫ്രഡ്, ലൂക്കാസ് (ജോർജ് എന്നറിയപ്പെടുന്നു) എന്നിങ്ങനെ കുടുംബത്തിൽ ആറ് കുട്ടികളാണുണ്ടായിരുന്നത്. 1898-ൽ മേരി ഡി ഗാരിസ് മെൽബണിലെ മെത്തഡിസ്റ്റ് വനിതാ കോളേജിൽ പഠിച്ച വർഷത്തെ ഡക്സ് ആയിരുന്നു. 1900-ൽ അവർ മെൽബൺ സർവകലാശാലയിൽ വൈദ്യശാസ്ത്ര പഠനത്തിന് ചേർന്നു.
മെൽബൺ സർവ്വകലാശാലയിൽ നിന്ന് വൈദ്യശാസ്ത്രത്തിൽ ചേരുന്ന മുപ്പത്തിയൊന്നാമത്തെ സ്ത്രീയായിരുന്നു ഡി ഗാരിസ്. 1904-ൽ ബാച്ചിലർ ഓഫ് മെഡിസിനും (എം.ബി.) 1905-ൽ ബാച്ചിലർ ഓഫ് സർജറിയും (ബി.എസ്.) ലഭിച്ചു. തുടർന്ന് മെൽബണിലെ രണ്ട് റസിഡന്റ് തസ്തികകളിലേക്ക് അവർ നിയമിക്കപ്പെട്ടു. 1907-ൽ, വിക്ടോറിയയിൽ ഡോക്ടറേറ്റ് ഓഫ് മെഡിസിൻ ലഭിക്കുന്ന രണ്ടാമത്തെ വനിതയായി അവർ മാറി.
External links
വർഗ്ഗം:1881-ൽ ജനിച്ചവർ വർഗ്ഗം:1963-ൽ മരിച്ചവർ
പരവൂർ പുറ്റിങ്ങൽ ക്ഷേത്രവെടിക്കെട്ട് ദുരന്തം
കേരളചരിത്രത്തിലെ ഏറ്റവും വലിയ വെടിക്കെട്ടപകടമായിരുന്നു 2016 ഏപ്രിൽ 10-ന് പുലർച്ചെ 3:30-ന് കൊല്ലം ജില്ലയിലുള്ള പരവൂരിൽ പുറ്റിങ്ങൽ ക്ഷേത്രത്തിലുണ്ടായ വെടിക്കെട്ടപകടം. ഇതിൽ ഔദ്യോഗിക കണക്ക് പ്രകാരം 110 പേർ കൊല്ലപ്പെട്ടു. 300-ലധികം ജനങ്ങൾക്ക് പരിക്കും സംഭവിച്ചു. പുറ്റിങ്ങൽ ക്ഷേത്രത്തിലെ കമ്പപ്പുരയിൽ തീപിടിച്ചായിരുന്നു ദുരന്തം ജില്ലാഭരണകൂടത്തിന്റെ വിലക്ക് ലംഘിച്ചാണ് വെടിക്കെട്ട് നടത്തിയത്.
രണ്ട് പ്രാദേശിക വെടിക്കെട്ട് സംഘങ്ങൾ തമ്മിൽ നടത്തിയ മത്സരമാണ് ദുരന്തത്തിനു കാരണമായത്. മത്സരക്കമ്പമുള്ള വെടിക്കെട്ട് ജില്ലാ അധികൃതർ നേരത്തേ തടഞ്ഞിരുന്നു. എന്നാൽ ആചാരപ്രകാരമുള്ളതാണെന്ന് വ്യക്തമാക്കിക്കൊണ്ട് ക്ഷേത്രം അധികൃതർ വെടിക്കെട്ട് നടത്താൻ തീരുമാനിച്ചതാണ് ദുരന്തത്തിൽ കലാശിച്ചത്. വർക്കല കൃഷ്ണൻകുട്ടി, കഴക്കൂട്ടം സുരേന്ദ്രൻ എന്നിവരുടെ നേതൃത്വത്തിലുള്ള രണ്ട് സംഘങ്ങളാണ് വെടിക്കെട്ട് നടത്തിയത്. സംഭവം നടന്ന സമയം പുലർച്ചെയായതിനാലും പ്രദേശത്തെ വൈദ്യുതി വിതരണം നിലച്ചതിനാലും രക്ഷാപ്രവർത്തനം ബുദ്ധിമുട്ടിലായി. പോലീസും ഫയർഫോഴ്‌സും നാട്ടുകാരും ചേർന്ന് രക്ഷാപ്രവർത്തനം നടത്തി.
അപകടശേഷം ക്ഷേത്ര പരിസരത്തു നിന്നും ശാർക്കര കുറുമണ്ടൽ ക്ഷേത്ര പരിസരത്തെ കാറുകളിൽ നിന്നും കണ്ടത്തെിയ ഉഗ്രശേഷിയുള്ള സ്‌ഫോടക വസ്‌തുക്കൾ പെട്രോളിയം ആൻഡ്‌ എക്‌സ്പ്ലോസീവ്‌ സേഫ്‌റ്റി ഓർഗനൈസേഷൻ (പെസോ) ഉദ്യോഗസ്‌ഥരുടെ നേതൃത്വത്തിൽ നശിപ്പിച്ചു.
അപകടകാരണം
മുകളിലേക്കു പൊങ്ങി പൊട്ടിയ ഒരു അമിട്ടിലെ ഇനിയും കത്തിക്കഴിഞ്ഞിട്ടില്ലാത്ത ഒരു ഗുളിക കമ്പപ്പുരയിൽ വീണാണ് അപകടമുണ്ടായത്.
മരണം
അപകടത്തിൽ ആകെ 114 പേരാണ് മരണപ്പെട്ടത്. ഗുരുതരമായ പരുക്ക് പറ്റിയിരുന്ന രണ്ടാമത്തെ കരാറുകാരൻ കഴക്കൂട്ടം സുരേന്ദ്രൻ ഏപ്രിൽ 13-ആം തിയതി മരണമടഞ്ഞു.
നാശനഷ്ടം
സ്ഫോടനത്തിന്റെ പ്രകമ്പനം ഒന്നര കിലോമീറ്റർ അകലെ വരെ ഉണ്ടായി. അമ്പലസമീപമുള്ള ദേവസ്വം ബോർഡ് കെട്ടിടം പൂർണമായും തകർന്നു. സമീപത്തുള്ള നൂറിലേറെ വീടുകൾക്കും സാരമായ കേടുപാടുകൾ സംഭവിച്ചു. സ്ഫോടനത്തിനും അഗ്നിനാളത്തിനുമൊപ്പം കോൺക്രീറ്റ് പാളികൾ ആൾക്കൂട്ടത്തിലേക്ക് ചിതറിത്തെറിച്ചാണ് മരണം കൂടുതലും സംഭവിച്ചത്. മൃതദേഹങ്ങൾ പലതും തിരിച്ചറിയാനാവാത്തവിധം വികൃതമായിരുന്നു.
കോൺക്രീറ്റ് ബീമുകളും പില്ലറുകളും ജനക്കൂട്ടത്തിലേക്ക് വന്നു പതിച്ചു ശരീരത്തിൽ തുളച്ചു കയറി. കമ്പപ്പുരയുടെ കോൺക്രീറ്റ് പാളികൾ അര കിലോമീറ്ററോളം അകലെവരെ തെറിച്ചു വീണു. വലിയ കെട്ടിടങ്ങൾക്ക് മുകളിൽ വെടിക്കെട്ട് കാണാൻ നിലയുറപ്പിച്ചവർ സ്ഫോടനശക്തിയിൽ തെറിച്ച് നിലത്തുവീണു.
ഒരു കിലോമീറ്ററോളം അകലെ പരവൂർ നഗരത്തിലൂടെ ബൈക്കിൽ യാത്ര ചെയ്ത യുവാക്കളുടെ മേൽ കോൺക്രീറ്റ് പാളി പതിച്ച് ഒരു യുവാവും ഒപ്പം മരണപ്പെട്ടു.
അന്വേഷണം
പരവൂർ സ്റ്റേഷനിൽ രജിസ്റ്റർ ചെയ്തിരിക്കുന്ന കേസിൽ ക്രൈംബ്രാഞ്ച് അന്വേഷണം ആരംഭിച്ചു. സർക്കാർ ഈ സംഭവത്തിൽ ജുഡീഷ്യൽ അന്വേഷണം പ്രഖ്യാപിച്ചു. റിട്ട. ജസ്റ്റിസ് കൃഷ്ണൻ നായരെ ഇതിനായി ചുമതലപ്പെടുത്തി. ആറുമാസത്തിനകം റിപ്പോർട്ട് നൽകണമെന്നാണ് ഇതിന്മേൽ നൽകിയ നിർദ്ദേശം.
വെടിക്കെട്ടിനു അനുമതിയില്ലാതെ പരസ്യമായി നോട്ടീസടിച്ച് വെടിക്കെട്ട് നടത്തിയതിനു രണ്ട് കരാറുകാർക്കെതിരേയും ക്ഷേത്ര കമ്മിറ്റിക്കെതിരേയും മനഃപൂർവമല്ലാത്ത നരഹത്യക്കും എക്‌സ്‌പ്ലോസീവ് ആക്ട് പ്രകാരവും കേസെടുത്തു. ഏഴു പേരെയാണ് കേസിൽ പ്രതിചേർത്തത്.
അന്വേഷണം സിബിഐയ്ക്ക് വിടണമെന്ന് ഏപ്രിൽ 12-ആം തിയതി നടന്ന മന്ത്രിസഭായോഗത്തിൽ തീരുമാനമായി. എന്നാൽ പിന്നീട് നിലവിൽ അന്വേഷിക്കുന്ന ക്രൈംബ്രാഞ്ച് തന്നെ തുടർന്നാൽ മതിയെന്ന് സർക്കാർ ഹൈക്കോടതിയിൽ ഏപ്രിൽ 14-ന് റിപ്പോർട്ട് നൽകി. തുടർന്ന് ക്രൈംബ്രാഞ്ചിന് അന്വേഷണവുമായി മുന്നോട്ടു പോകാമെന്ന് കോടതി വ്യക്തമാക്കി.
പതിനഞ്ചുപേരുൾപ്പെടുന്ന ക്ഷേത്രഭരണസമിതിയിലെ ഏഴുപേരാണ് ആദ്യം കീഴടങ്ങിയത്. ക്ഷേത്രഭരണസമിതി പ്രസിഡന്റ് പി.എസ്. ജയലാൽ, സെക്രട്ടറി ജെ. കൃഷ്ണൻകുട്ടിപിള്ള, ട്രഷറർ ശിവപ്രസാദ്, അംഗങ്ങളായ രവീന്ദ്രൻപിള്ള, രാജേന്ദ്രൻപിള്ള എന്നിവർ ഏപ്രിൽ 11-നും ക്ഷേത്ര താക്കോൽ സൂക്ഷിപ്പുകാരൻ സുരേന്ദ്രനാഥപിള്ളയും മരുകേഷും 12-നും കീഴടങ്ങി. കൂടാതെ ദേവസ്വം ചുമതലക്കാരിൽ ഒരാളുടെ മകനെയും മറ്റൊരാളുടെ മരുമകനെയും നേരത്തേ തന്നെ പോലീസ് കസ്റ്റഡിയിലെടുത്തിരുന്നു. ആകെ 13 പ്രതികളാണ് കേസിൽ അറസ്റ്റിലായത്.
അറസ്റ്റിലായ 13 പ്രതികളെ പരവൂർ മജിസ്ട്രേറ്റ് കോടതി ഏപ്രിൽ 20 വരെ ക്രൈംബ്രാഞ്ചിന്റെ കസ്റ്റഡിയിൽ വിട്ടു. അതോടൊപ്പം 12-ആം പ്രതിയായ കരാറുകാരൻ സുരേന്ദ്രന്റെ ഡ്രൈവറുടെ ജാമ്യാപേക്ഷയും പരവൂർ കോടതി തള്ളി.
ക്ഷേത്രത്തിൽ വെടിക്കെട്ട് കരാർ എടുത്തിരുന്നവർ വെടിക്കെട്ടു മത്സരം നടത്തിയിരുന്നോ എന്നറിയില്ലെന്നു ക്ഷേത്രം ഭാരവാഹികൾ കോടതിയെ അറിയിച്ചു ഒപ്പം മത്സരത്തിനു തങ്ങൾ അനുമതി നൽകിയിരുന്നില്ലെന്നും ഭാരവാഹികൾ കോടതിയിൽ പറഞ്ഞു. ഇത്ര വലിയ ദുരന്തം സംഭവിച്ചിട്ടും ക്ഷേത്രഭാരവാഹികൾക്കാർക്കും ഒരു പരിക്കുപോലും പറ്റാതിരുന്നതെന്നു എന്തുകൊണ്ടാണെന്ന് കോടതി വാദമധ്യേ ആരാഞ്ഞു.
കസ്റ്റഡിയിലായ പ്രതികളെ ഏപ്രിൽ 17-ന് ചോദ്യം ചെയ്യവെ കൊല്ലം ജില്ലാ കളക്ടർ ഷൈന മോൾക്കെതിരെ ക്ഷേത്രം ഭാരവാഹികൾ മൊഴി നൽകി. വെടിക്കെട്ട് നടത്തുന്നതിന് അനുകൂലമായി പൊലീസ് റിപ്പോർട്ട് നൽകിയത് കലക്ടറുടെ നിർദ്ദേശപ്രകാരമാണെന്നും വെടിക്കെട്ട് നിരോധിച്ചതിനുശേഷം കലക്ടറെ കണ്ടിരുന്നുവെന്നും അവർ ക്രൈംബ്രാഞ്ചിനു മൊഴി നൽകി. തുടർന്ന് കളക്ടറുടെ ചേംബറിലെ ക്യാമറാ ദൃശ്യങ്ങൾ പരിശോധിക്കാനായി ക്രൈംബ്രാഞ്ച് കളക്ടർക്ക് അതോടൊപ്പം അപേക്ഷയും നൽകി.
ഒളിവിലായിരുന്ന കരാറുകാരൻ കൃഷ്ണൻകുട്ടി എറണാകുളം സൗത്തിലെ ലോഡ്ജിൽ ആയിരുന്നു ഒളിവിൽ കഴിഞ്ഞിരുന്നത്. ഏപ്രിൽ 17-ന് പൊലീസെത്തും മുൻപ് ഭാര്യയുമായി കൃഷ്ണൻകുട്ടി രക്ഷപ്പെട്ടു. എന്നാൽ മുൻകൂർ ജാമ്യഹർജി നൽകിയതിനാൽ അറസ്റ്റ് ഒഴിവാക്കാനായി പ്രതികൾ മാറിയതാണെന്ന് ക്രൈംബ്രാഞ്ച് അറിയിച്ചു. കൃഷ്ണൻകുട്ടിയുടെ ഭാര്യ അനാർക്കലിയുടെ പേരിലായിരുന്നു ലൈസൻസ് ഉണ്ടായിരുന്നത്. ജാമ്യവുമായി ബന്ധപ്പെട്ട് കൃഷ്ണൻകുട്ടി കോടതിയിൽ സമർപ്പിച്ച ഹർജിയിൽ ക്ഷേത്രത്തിൽ നടന്നത് മത്സര വെടിക്കെട്ടാണെന്ന് വ്യക്തമാക്കിയിരുന്നു. നാലും അഞ്ചും പ്രതികളാണ് ഇവർ. ദുരന്തത്തിൽ തങ്ങൾക്ക് പങ്കില്ലെന്നും മത്സര വെടിക്കെട്ട് പൂർത്തിയാക്കി തങ്ങളുടെ ആളുകൾ മടങ്ങിയശേഷമാണ് ദുരന്തമുണ്ടായതെന്നും ഈ ഹർജിയിൽ പറയുന്നു.
വെടിക്കെട്ട് അപകടവുമായി ബന്ധപ്പെട്ട് ഒളിവിലായിരുന്ന കരാറുകാരൻ സുരേന്ദ്രന്റെ മകൻ ദീപുവിനെ ഏപ്രിൽ 19-ന് തിരുവനന്തപുരം കഴക്കൂട്ടത്തു നിന്നും ക്രൈംബ്രാഞ്ച് അറസ്‌റ്റു ചെയ്തു.
വിവാദം
കളക്ടർ അനുമതി നിഷേധിച്ചിട്ടും പോലീസിന്റെ മൗനാനുവാദത്തോടെയാണ് വെടിക്കെട്ടു നടന്നതെന്ന കൊല്ലം ജില്ലാ കളക്ടർ ഷൈനാമോളുടെ പ്രസ്താവന വിവാദമായി തീർന്നു. ക്ഷേത്രത്തിൽ നിയമവിരുദ്ധമായാണ് വെടിക്കെട്ടു നടക്കാൻ പോകുന്നതെന്ന അറിവുണ്ടായിട്ടും, സ്ഥലം സി.ഐ അത് മേലധികാരികളിൽ നിന്നും മറച്ചുവെച്ചു. വെടിക്കെട്ടു സംബന്ധിച്ച ഇന്റലിജൻസ് റിപ്പോർട്ട് ജില്ലാ പോലീസ് കമ്മീഷണർ അവഗണിച്ചുവെന്നും, സ്ഥലം സി.ഐ തയ്യാറാക്കിയ പ്രഥമവിവരറിപ്പോർട്ടിൽ രേഖപ്പെടുത്തിയിരിക്കുന്നു.
ധനസഹായം
ദുരന്തത്തിൽ മരിച്ചവരുടെ കുടുംബത്തിന് കേരളസർക്കാർ പത്തുലക്ഷം രൂപയും ഗുരുതരമായി പരിക്കേറ്റവർക്ക് രണ്ടു ലക്ഷം രൂപയും നിസ്സാര പരിക്കേറ്റവർക്ക് അൻപതിനായിരം രൂപയും പ്രഖ്യാപിച്ചു. കേന്ദ്രസർക്കാർ മരണമടഞ്ഞവർക്ക് രണ്ടുലക്ഷം രൂപയും പരിക്കേറ്റവർക്ക് അൻപതിനായിരം രൂപയും ധനസഹായം പ്രഖ്യാപിച്ചു. കൂടാതെ ചില സ്വകാര്യവ്യക്തികളും ധനസഹായം പ്രഖ്യാപിച്ചിരുന്നു.
അവലംബം
വർഗ്ഗം:കൊല്ലം ജില്ലയിൽ നടന്ന ദുരന്തസംഭവങ്ങൾ വർഗ്ഗം:ദുരന്തങ്ങൾ_-_അപൂർണ്ണലേഖനങ്ങൾ വർഗ്ഗം:കൊല്ലത്തിന്റെ ചരിത്രം വർഗ്ഗം:ആരാധനാലയങ്ങളിലുണ്ടായ തീപ്പിടുത്തങ്ങൾ
ചൈനീസ് കലണ്ടർ
ജ്യോതിശാസ്ത്രപ്രതിഭാസങ്ങളെ അടിസ്ഥാനമാക്കി ദിവസങ്ങളും മാസങ്ങളും വർഷവും കണക്കാക്കാൻ കഴിയുന്നതും പുരാതന ചൈനക്കാർ ആവിഷ്കരിച്ചതുമായ ചാന്ദ്ര-സൗര കലണ്ടറാണ് ചൈനീസ് കലണ്ടർ (ഔദ്യോഗികമായി ഗ്രാമീണ കലണ്ടർ [農曆; 农历; Nónglì; "കൃഷി കലണ്ടർ"]), അഥവാ പൂർവ്വ കലണ്ടർ (舊曆; 旧历; Jiùlì), പരമ്പരാഗത കലണ്ടർ (老曆; 老历; Lǎolì) അഥവാ ചാന്ദ്രകലണ്ടർ (陰曆; 阴历; Yīnlì; "യിൻ കലണ്ടർ"). ചൈനയുടെ ഔദ്യോഗിക ഗുണനിലവാര സ്ഥാപനമായ ജിബി/ടി യുടെ 2017 മെയ് 12 ലക്കത്തിൽ ഇതിനെ "ചൈനീസ് കലണ്ടറിന്റെ കണക്കുകൂട്ടലും പ്രസിദ്ധീകരണവും" എന്ന് നിർവ്വചിച്ചിരിക്കുന്നു.
ചരിത്രം
ആരംഭകാലത്ത് ചൈനക്കാർ ചാന്ദ്ര കലണ്ടറാണ് ഉപയോഗിച്ചിരുന്നത്. ഋതുക്കളെ ആശ്രയിക്കുന്ന സൗര കലണ്ടർ നടപ്പിലാക്കിയത് യാവോ ചക്രവർത്തിയാണ് (ബി.സി. 2357 കാലത്ത് ). വർഷം തികയ്ക്കുന്നതിനായി ചാന്ദ്രവർഷത്തിലെ 354 ദിവസങ്ങളുടെ കൂടെ 11 അധിദിവസങ്ങൾ കൂടി ചേർത്തു. എ.ഡി. ഏഴാം ശതകത്തിൽ ജസ്യൂട്ട് മിഷനറിമാർ ഈ കലണ്ടർ പരിഷ്കരിച്ചു. ദിവസങ്ങൾ ആരംഭിക്കുന്നതും അവസാനിക്കുന്നതും അർദ്ധരാത്രിയിലാണ്. അമാവാസിദിനത്തിലാണ് മാസാരംഭം. ദക്ഷിണ അയനാന്തം കഴിഞ്ഞ് രണ്ടാമത്തെയോ മൂന്നാമത്തെയോ അമാവാസിയാണ് വർഷാരംഭം. മാസാരംഭവും അവസാനവും കണക്കാക്കുന്നത് സൗര കാലയളവിന് അനുസരിച്ചാണ്.
സൗരകണ്ടറുകൾ
ക്രി.മു. 771-476 കാലഘട്ടത്തിൽ കിഴക്കൻ ഷൗ രാജവംശത്തിന്റെ വസന്തത്തിന്റെയും ശരത്കാലത്തിന്റെയും ഘട്ടത്തിലാണ് പരമ്പരാഗത ചൈനീസ് കലണ്ടർ വികസിപ്പിച്ചെടുത്തത്. ഷൗ രാജവംശത്തിനു മുൻപ് സൗര കലണ്ടറുകളാണ് ഉപയോഗിച്ചിരുന്നത്.
വു സിങിൽ നിന്ന് ആവിർഭവിച്ച അഞ്ച് ഘട്ട കലണ്ടറായിരുന്നു സൗരോർജ്ജ കലണ്ടറിലെ ഒരു പതിപ്പ്. 365-ദിവസങ്ങളുള്ള ഒരു വർഷത്തെ 73 ദിവസങ്ങളുള്ള അഞ്ച് ഘട്ടങ്ങളായി വിഭജിച്ചിരുന്നു, ഓരോ ഘട്ടവും വു സിങിന്റെ ഒരു ഘടകത്തെ പ്രതിനീധീകരിച്ചു. ഒരോ ഘട്ടവും ആരംഭിക്കുന്നത് ഒരു അധികാര ദിവസത്തോടെയാണ്. തുടർന്ന് 12 ദിവസങ്ങളുള്ള ആറ് ആഴ്ചകൾ. ഓരോ ഘട്ടത്തിലും രണ്ടോ മൂന്നോ ആഴ്ചകൾ ചേർന്ന മാസങ്ങളും ഒരു വർഷത്തിൽ ആകെ 10 മാസങ്ങളും. ജിയാസി ദിനത്തിലാണ് വർഷാരംഭം. തുടർന്ന് 72 ദിവസം നീണ്ടുനില്ക്കുന്ന തടി ഘട്ടം. തടി ഘട്ടത്തിന് ശേഷം ബിംഗ്സി ദിവസവും 72 ദിവസം നീണ്ടു നില്ക്കുന്ന അഗ്നി ഘട്ടവും. തുടർന്ന് വൂസി ദിനവും 72 ദിവസം നീണ്ടു നില്ക്കുന്ന ഭൂമി ഘട്ടവും, ഗെംഗ്സി ദിനവും 72 ദിവസം നീണ്ടു നില്ക്കുന്ന ലോഹ ഘട്ടവും, റെൻസി ദിനവും 72 ദിവസം നീണ്ടു നില്ക്കുന്ന ജല ഘട്ടവും.
സാംസ്കാരിക സ്വാധീനം
ഗ്രിഗോറിയൻ കലണ്ടർ പിന്തുടരുന്നുണ്ടെങ്കിലും ചൈനീസ് പുതുവർഷം, മറ്റു പരമ്പരാഗത അവധി ദിവസങ്ങൾ എന്നിവ കണക്കാക്കുന്നതിന് ചൈനയിലും ലോകമെമ്പാടുമുള്ള ചൈനീസ് സമൂഹവും ചൈനീസ് കലണ്ടറിനെ ആശ്രയിക്കുന്നു. പരമ്പരാഗത അവധി ദിവസങ്ങൾ, വിവാഹങ്ങൾക്കായുള്ള ശുഭ ദിനങ്ങൾ, വിശേഷ ദിവസങ്ങൾ, ശവസംസ്കാരം, യാത്ര, ശുഭാരംഭങ്ങൾ എന്നിവ കണക്കാക്കുന്നതിന് വ്യാപകമായി ചൈനീസ് ജനത ഈ കലണ്ടറിനെ ആശ്രയിക്കുന്നു.
ചൈനീസ് ലിപി പോലെ തന്നെ, ചൈനീസ് സംസ്കാരത്തിന്റെ സ്വാധീനമുള്ള കൊറിയ, വിയറ്റ്നാം, രുക്യു ദ്വീപുകൾ എന്നിവിടങ്ങളിലും ഈ കലണ്ടറിന്റെ വകഭേദങ്ങൾ ഉപയോഗിക്കുകയും ഇവ ആ പ്രദേശങ്ങളിലെ തനത് കലണ്ടറുകളായി പരിണമിക്കുകയും ചെയ്തുട്ടുണ്ട്. ഭൗമശാസ്ത്രപരമായി ദിവസങ്ങൾക്കുണ്ടാകുന്ന മാറ്റമാണ് പ്രധാന വ്യത്യാസം. പരമ്പരാഗത ജപ്പാൻ കലണ്ടറും ചൈനീസ് കലണ്ടറിൽ നിന്നും രൂപപ്പെട്ടതാണ്. എന്നാൽ ഇതിന്റെ ഉപയോഗം 1873ൽ ഔദ്യോഗികമായി നിരോധിക്കപ്പെട്ടു. മംഗോളിയൻ. ടിബറ്റൻ കലണ്ടറുകളും ചൈനീസ് കലണ്ടറിന്റെ അടിസ്ഥാന വസ്തുതകളെയാണ് ആധാരമാക്കിയിട്ടുള്ളത്.
അവലംബം
വർഗ്ഗം:ചൈനീസ് സംസ്കാരം വർഗ്ഗം:കാലഗണന വർഗ്ഗം:ചൈനീസ് ജ്യോതിശാസ്ത്രം
സുദാം കടെ
ഒരു ഇന്ത്യൻ സോഷ്യൽ ആക്ടിവിസ്റ്റ് ഡോക്ടറാണ് '''ഡോ. സുദാം കടെ'''. ഇന്ത്യയിലെ സിക്കിൾ സെൽ അനീമിയ രംഗത്തെ പയനിയറിംഗ് പ്രവർത്തനങ്ങളിൽ പ്രശസ്തനാണ് അദ്ദേഹം. മഹാരാഷ്ട്ര ആരോഗ്യമണ്ഡലം, ഹദപ്‌സർ, പൂനെ; 1972 മുതൽ ജോലി ചെയ്യുന്ന മഹാരാഷ്ട്ര, ഗുജറാത്ത്, മധ്യപ്രദേശ് എന്നിവിടങ്ങളിലെ ഗ്രാമീണ ഗോത്ര വിഭാഗങ്ങളിൽ നിന്നുള്ള 3000 സിക്കിൾ സെൽ രോഗികളെ കണ്ടെത്താനും പിന്നീട് ചികിത്സിക്കാനും അദ്ദേഹം സഹായിച്ചു. 2017 ൽ യു‌എസ്‌എ ആസ്ഥാനമായുള്ള എൻ‌ജി‌ഒ സിക്കിൾ സെൽ 101 അദ്ദേഹത്തിന് “2017 സിക്കിൾ സെൽ അഡ്വക്കേറ്റ് ഓഫ് ദി ഇയർ” സമ്മാനിച്ചു. ഇന്ത്യയിലെ നാലാമത്തെ പരമോന്നത സിവിലിയൻ അവാർഡായ പത്മശ്രീ അദ്ദേഹത്തിന് 2019 ൽ ലഭിച്ചു.
അവലംബം
വർഗ്ഗം:ഇന്ത്യൻ പുരുഷ സാമൂഹ്യ പ്രവർത്തകർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ
ബെർനാഡറ്റ് പീറ്റേഴ്സ്
ബെർനാഡെറ്റ് പീറ്റേഴ്സ് (Bernadette Peters) (ജനനം ഫെബ്രുവരി 28, 1948) ഒരു അമേരിക്കൻ അഭിനേത്രി, ഗായിക, ബാലസാഹിത്യകാരി എന്നീ രംഗങ്ങളിൽ പ്രശസ്തയാണ്. അഞ്ച് ദശാബ്ദക്കാലം നീണ്ടുനിന്ന ഒരു കലാജീവിതത്തിന്റെ പശ്ചാത്തലത്തിൽ സംഗീത നാടകം, ടെലിവിഷൻ, ഫിലിം, സോളോ സംഗീതകച്ചേരികൾ, റെക്കോർഡിങ്ങുകൾ എന്നിവയിൽ അഭിനയിച്ചിട്ടുണ്ട്. ഏഴ് ടോണി അവാർഡിനുള്ള നാമനിർദ്ദേശങ്ങൾ, രണ്ട് പുരസ്കാരങ്ങൾ, ഒൻപത് ഡ്രാമ ഡെസ്ക് അവാർഡുകൾ, എന്നിവ നേടിയ ബ്രോഡ്വേ നടിമാരിൽ ഒരാളാണ് പീറ്റേഴ്സ്. നാല് ബ്രാഡ്വേ കാസ്റ്റ് ആൽബങ്ങളിൽ ഗ്രാമി അവാർഡുകൾ നേടുകയുണ്ടായി.
പീറ്റേഴ്സ് ആദ്യം ബാലനടിയായാണ് അരങ്ങേറ്റം നടത്തിയത്. പിന്നീട് 1960 --കളിൽ കൌമാരക്കാരിയായ ഒരു നടിയായും 1970 -കളിൽ സിനിമയിലും ടെലിവിഷനിലും അഭിനയിക്കുകയുണ്ടായി.ദി മുപ്പേറ്റ് ഷോ, ദ കരോൾ ബേൺസെറ്റ് ഷോ, മറ്റ് ടെലിവിഷൻ വർക്കുകൾ, സൈലന്റ് മൂവി, ദി ജെർ, പെനീസ് ഫ്രം ഹെവൻ, ആനി എന്നീ ചിത്രങ്ങളിൽ അഭിനയിച്ചു. 1980- കളിൽ അവർ നാടകത്തിൽ തിരിച്ചുവരുകയും അവിടെ അടുത്ത മൂന്നു പതിറ്റാണ്ടുകളിൽ പ്രശസ്ത ബ്രാഡ്വേ നക്ഷത്രങ്ങളിൽ ഒരാളായി തിളങ്ങുകയും ചെയ്തു. ആറു സോളോ ആൽബങ്ങൾ, നിരവധി സിംഗിൾസ്, നിരവധി കാസ്റ്റ് ആൽബങ്ങൾ എന്നിവയും റെക്കോർഡ് ചെയ്തിട്ടുണ്ട്. 2010-ൽ, പീറ്റേഴ്സ് സ്മാഷ്, മൊസാർട്ട് ജംഗിൾ പോലുള്ള പരമ്പരകളിലും ചലച്ചിത്രങ്ങളിലും ടെലിവിഷനുകളിലും സ്റ്റേജിലും തുടരുന്നു. മൂന്ന് എമ്മി പുരസ്കാര നാമനിർദ്ദേശവും മൂന്ന് ഗോൾഡൻ ഗ്ലോബ് അവാർഡുകളും ലഭിച്ചിട്ടുണ്ട്.
ആദ്യകാല ജീവിതം
ന്യൂയോർക്കിൽ ക്വീൻസിലെ ഓസോൺ പാർക്കിൽ ഒരു സിസിലിയൻ അമേരിക്കൻ കുടുംബത്തിൽ മൂന്നു കുട്ടികളിൽ ഏറ്റവും ഇളയതായി പീറ്റേർസ് ജനിച്ചു. അവരുടെ അച്ഛൻ പത്രോസ് ലാസ്സാര ബ്രെഡ് ഡെലിവറി ട്രക്ക് ഓടിച്ചിരുന്നു. അമ്മയായ മാർഗ്വെയറും (née മാൾട്ടീസ്) ടെലിവിഷൻ പരിപാടിയിൽ പങ്കെടുത്ത് ഷോ ബിസിനസ്സ് ആരംഭിക്കുകയും മൂന്നര വയസ്സുള്ളപ്പോൾ പീറ്റേർസ് ജൂവനൈൽ ജൂറി ടെലിവിഷൻ പരിപാടിയിൽ പങ്കെടുക്കുകയും ചെയ്തിരുന്നു. സംവിധായകൻ ഡോണ ഡി സെറ്റയും ജോസഫ് ലാസരയും അവരുടെ സഹോദരങ്ങളാണ്. ട്യൂൺ എന്ന പേരിൽ ടെലിവിഷൻ പരിപാടികളിൽ പ്രത്യക്ഷപ്പെടുകയും അവർ 5-ാം വയസ്സിൽ നെയിം ദാറ്റ് ട്യൂൺ എന്ന ടെലിവിഷൻ ഷോയിലും ദ ഹോർൺ ആൻഡ് ഹർഡർട്ട് ചിൽഡ്രൻസ് ഹൗർ എന്ന കുട്ടികളുടെ ഷോയിൽ നിരവധി തവണ പ്രത്യക്ഷപ്പെടുകയും ചെയ്തു.
1958 ജനുവരിയിൽ ഒൻപതാം വയസ്സിൽ, ബെർനാഡെറ്റ് പീറ്റേഴ്സിന്റെ പേരിൽ അവരുടെ പിതാവിന്റെ ആദ്യനാമത്തിൽ നിന്ന് സ്റ്റേജ് പേര് എടുത്ത് അഭിനയ ഇക്വിറ്റി കാർഡ് കരസ്ഥമാക്കി. അതേ മാസത്തിൽ ന്യൂയോർക്കിലെത്തുന്നതിനു മുൻപ് ഓട്ടെ പ്രൂമ്മിംഗർ സംവിധാനം ചെയ്ത  ദിസ് ഈസ് എ ഗോഗ്ൾ എന്ന കോമഡിയിൽ അവരുടെ പ്രൊഫഷണൽ രംഗത്ത് അരങ്ങേറ്റം നടത്തി. പിന്നീട് എ ബോയ് കാൾഡ് സിസ്കെയിൽ അന്ന സ്റ്റെയിൻ എന്ന പേരിൽ എൻബിസി ടെലിവിഷനിൽ പ്രത്യക്ഷപ്പെട്ടു. 1958 മേയിൽ ക്രാഫ്റ്റ് മിസ്റ്ററി തീയറ്റർ പ്രൊഡക്ഷനിൽ ഹാൾമാർക്ക് ഹാൾ ഓഫ് ഫെയിം നിർമ്മാണം ചെയ്ത "ക്രിസ്തുമസ് ട്രീ" യുടെ ഭാഗമായ മിറക്കിൾ ഇൻ ദ ഓർഫനേജിൽ പ്രത്യക്ഷപ്പെട്ടിരുന്നു.
പുറം കണ്ണികൾ
വർഗ്ഗം:1948-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:അമേരിക്കൻ ടെലിവിഷൻ നടിമാർ
സിനോസെററ്റോപ്സ്
66 ദശ ലക്ഷം വർഷാങ്ങൾക്കു മുൻപ്പ് മൺ മറഞ്ഞു പോയ ഒരു ദിനോസർ ആണ് സിനോസെററ്റോപ്സ്. ചൈനയിലെ ഷാൻഡോങ് പ്രവിശ്യയിൽ നിന്നും ആണ് ഇവയുടെ ഫോസിൽ കണ്ടു കിട്ടിയിട്ടുള്ളത്. അന്ത്യ ക്രിറ്റേഷ്യസ് കാലത്തു ആണ് ഇവ ജീവിച്ചിരുന്നത്. 2010 ൽ സു ക്സിങ് ആണ് ഇവയുടെ വർഗ്ഗീകരണം നടത്തിയത്. ചൈനയിൽ നിന്നും കണ്ടെത്തിയ ആദ്യ സെറാടോപിയ ദിനോസർ ആണ് ഇവ.
പേര്
പേര് വരുന്നത് മൂന്ന് വാക്കുകൾ കൂടി ചേർന്നതാണ് സിനോ - ലാറ്റിൻ ഭാഷയിൽ ചൈനയെ സൂചിപ്പിക്കുന്നു (കണ്ടെത്തിയ രാജ്യം), ഗ്രീക്ക് പദമായ κερας അർഥം കൊമ്പ്, ഗ്രീക്ക് പദം οψις അർഥം മുഖം. ഉപവർഗ്ഗത്തിന്റെ പേരായ സുചെങ് വരുന്നത് ഇവയെ കണ്ടെത്തുകയും ഇവയുടെ ഉല്ഖനനത്തിനു സാമ്പത്തിക സഹായം ചെയ്ത  സുചെങ്  നഗരത്തിന്റെ പേരിൽ നിന്നും ആണ്.
ഫോസിൽ
ഫോസിൽ കണ്ടു കിട്ടുന്നത് 2008 ൽ ആണ്. ഹോളോ ടൈപ്പ് സ്പെസിമെൻ നമ്പർ ZCDM V0010 ഒരു ഭാഗികമായ തലയോട്ടി ആണ് ഇത് കിട്ടിയത് ഷാൻഡോങ് പ്രവിശ്യയിൽ നിന്നും ആണ്. ഇത് കൂടാതെ ഇവിടെ നിന്ന് തന്നെ മറ്റു രണ്ടു സ്പെസിമെൻ കൂടെ കണ്ടെത്തുകയുണ്ടായി അവയും ഭാഗികമായ തലയോട്ടികൾ ആയിരുന്നു. ZCDM V0011, ZCDM V0012 ഇവയാണ് ആ സ്പെസിമെനുകൾ.
ശരീര ഘടന
ദിനോസറുകളിൽ തലയോട്ടിയുടെ പ്രതേകത കൊണ്ട് എളുപ്പം തിരിച്ചറിയാവുന്ന ഒരു വിഭാഗം ആണ് ഇവ. കൊമ്പു ചേർന്ന തലയോട്ടിയും, ഫ്രിൽ എന്ന മുഖത്തിനു ചുറ്റും ഉള്ള അസ്ഥിയുടെ ആവരണവും പ്രതേകതയാണ് , 6 അടിയോളം നീളം ഉണ്ടായിരുന്നു ഇവയുടെ തലയോട്ടിക്ക്. മറ്റ് ഒരു ജീവി വർഗത്തിലും കാണാത്ത രോസ്ട്രൽ ബോൺ എന്ന പേരിൽ അറിയപെടുന്ന എല്ല് ഇവയ്ക്ക് ഉണ്ടായിരുന്നു. ഇടത്തരം വലിപ്പം ആണ് ഈ വർഗത്തിന് ഉണ്ടായിരുന്നത്. ഏകദേശം 6 മീറ്റർ (19.7 അടി ) നീളവും 2 മീറ്റർ (6.6 അടി ) പൊക്കവും ആണ് ഇവക്കു ഉണ്ടായിരുന്നത് എന്നാണ് കണക്കുകൂട്ടുന്നത്. രണ്ടു ടൺ വരെ ഭാരം വെച്ചിരിക്കാം എന്നും കരുതുന്നു.
വളഞ്ഞ കൊളുത്തു പോലെ ഉള്ള ഒരു കൊമ്പാണ് ഇവയ്ക്ക് മൂക്കിന് മുകളിൽ ഉണ്ടായിരുന്നത്, കണ്ണ് പിരികത്തിന് മുകളിൽ കൊമ്പുകൾ ഇല്ലായിരുന്നു (മറ്റുള്ളവയിൽ ഇതും ചേർത്ത് മൂന്ന് കൊമ്പുകൾ ഉണ്ടായിരുന്നു ) , ഫ്രിൽ ഇടത്തരം വലിപ്പം ഉള്ളതായിരുന്നു ഫ്രില്ലിനു മുകളിൽ നിരവധി ചെറിയ കൊമ്പുകൾ ഉണ്ടായിരുന്നു ഇത് ഫ്രില്ലിനു കാഴ്ചയിൽ ഒരു കിരീടത്തിന്റെ ഛായ കിട്ടി. ഫ്രിലിൽ നിരവധി ചെറിയ മുഴകളും ഉണ്ടായിരുന്നു.
കുടുംബം
സെറാടോപിയ എന്ന കുടുംബത്തിൽ പെട്ട ദിനോസർ ആണ്. ഈ വിഭാഗത്തിലെ വലിപ്പ എറിയവ ആണെകിലും അടിസ്ഥാനവും ജീവശാഖയിൽ പെട്ടവ ആയിരുന്നു ഇവ. നാലു കാലിൽ സഞ്ചരിച്ചിരുന്ന സസ്യഭോജികൾ ആയിരുന്നു ഇവ. തലയോട്ടിയുടെ പ്രേതെകതകൾ കാരണം ഇവയെ സെന്ററോ സൗറിനെ എന്ന വിഭാഗത്തിൽ ആണ് ഇപ്പോൾ പെടുത്തിയിട്ടുള്ളത്. തലയോട്ടിയുടെ പ്രേതെകതകൾ കാരണം തലയോട്ടിയിൽ പ്രതേകതകൾ ഉള്ള സെറാടോപിയ ദിനോസറുകളെ പെടുത്തിയ സെന്ററോസൗറിനെ എന്ന വിഭാഗത്തിൽ ആണ് ഇപ്പോൾ പെടുത്തിയിട്ടുള്ളത്.
പുറത്തേക്കുള്ള കണ്ണികൾ
വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ വർഗ്ഗം:ഏഷ്യൻ ദിനോസറുകൾ
ഹെൽമറ്റെഡ് ഹോൺബിൽ
ഹോൺബിൽ കുടുംബത്തിലെ ഒരു വലിയ പക്ഷിയാണ് ഹെൽമറ്റെഡ് ഹോൺബിൽ(Rhinoplax vigil). മലയ് പെനിൻസുല, സുമാത്ര, ബോർണിയോ എന്നിവിടങ്ങളിൽ ഇതിനെ കണ്ടെത്തിയിട്ടുണ്ട്. കാസ്ക് (തലയിലെ ഹെൽമെറ്റ് പോലുള്ള ഘടന) അതിന്റെ 3 കിലോ ഭാരത്തിന്റെ 11% വരും. മറ്റേതൊരു ഹോൺബില്ലിൽ നിന്ന് വ്യത്യസ്തമായി, കാസ്‌ക് ഏതാണ്ട് ദൃഢമാണ്. ഇത് ആൺപക്ഷികൾക്കിടയിൽ തമ്മിൽത്തല്ലിനിടയിൽ തലകളുപയോഗിച്ച് പോരാടുന്നതിന് ഉപയോഗിക്കുന്നു. ഒരു വലിയ ഹെൽമെറ്റ് ഹോൺബിൽ ജീവിതത്തിനും മരണത്തിനുമിടയിലുള്ള നദിയിൽ കാവൽ നിൽക്കുന്നുവെന്ന് പുനാൻ ബഹയിലെ ഒരു വിശ്വാസമാണ്.
പുറം കണ്ണികൾ
വർഗ്ഗം:വേഴാമ്പലുകൾ
ഇൻഗ്രിഡ് ബെർഗ്മാൻ
യൂറോപ്പിയൻ സിനിമകളിലും അമേരിക്കൻ സിനിമകളിലും അഭിനയിച്ചഒരു സ്വീഡിഷ് നടിയായിരുന്നു ഇൻഗ്രിഡ് ബെർഗ്മാൻ ഇംഗ്ലീഷ്:Ingrid Bergman, ; ( 29 ആഗസ്ത്1915 – 29 ആഗസ്ത്1982). മൂന്ന് ഓസ്കാർ അവാർഡുകളും, രണ്ട് എമ്മി അവാർഡുകളും, നാല് ഗോൾഡൻ ഗ്ലോബ് പുരസ്കാരങ്ങളും, ബാഫ്റ്റ പുരസ്കാരവും ലഭിച്ചിട്ടുണ്ട്.
കാസബ്ലങ്കയിലെ(1942) ഇത്സാ ലണ്ട് നൊട്ടോറിയസിലെ അലീഷിയ ഹ്യൂബർമാൻ(1946) എന്നീ കഥാപാത്രങ്ങൾ ശ്രദ്ധേയങ്ങളായിരുന്നു.
അമേരിക്കൻ സിനിമകളിൽ അഭിനയം തുടങ്ങുന്നതിനു മുൻപ് സ്വീഡിഷ് ചിത്രങ്ങളിലെ ഏറ്റവും മുൻപന്തിയിൽ നിന്നിരുന്ന നടിയായിരുന്നു ഇങ്രിഡ്. ഇന്റെർമെസ്സോ എന്ന സ്വീഡീഷ് ചലച്ചിത്രത്തിന്റെ പുനർനിർമ്മാണവുമായിട്ടാണ് അമേരിക്കൻ പ്രേക്ഷകർ അവരെ ആദ്യമായി കണ്ടു തുടങ്ങിയത്. ഇൻഗ്രിഡിന്റെ നിർബന്ധത്തിനു വഴങ്ങി നിർമ്മാതാവ് ഒ. സെൽസ്നീക്ക്, ഇന്റെർമെസ്സോ പുറത്തിറങ്ങുന്നതുവരെ അന്നത്തെ സാധാരണ കരാർ ആയ 7 വർഷത്തിനു പകരം 4 വർഷത്തെ കരാറിലാണ് ഒപ്പ് വപ്പിച്ചത്.
സെൽസ്നിക്കിനു ചില സാമ്പത്തികപരാധീനതകൾ വന്നതോടെ ഇൻഗ്രിഡിനെ മറ്റു സ്റ്റുഡിയോകൾക്ക് വാടകക്ക് കൊടുക്കാൻ നിർബന്ധിതനായി. ഈ കാലഘട്ടത്തിൽ അവർ വിക്റ്റർ ഫ്ലെമിങ്ങ് പിടിച്ച ഡോ. ജെക്കൈൽ ആന്ദ് മി. ഹയ്ഡ് (1941), ഫോർ ഹും തെ ബെൽ റ്റോൾശ്, (1943) ദ ബെൽസ് ഒഫ് സെന്റ് മേരീസ് (1945) എന്നീ സിനിമകളിൽ അഭിനയിച്ചു. ആൽഫ്രഡ് ഹിച്ച്കോക്കിന്റെ സ്പെൽബൗണ്ട്, നോട്ടോറിയസ് എന്നീ സിനിമകളായിരുന്നു സെൽസ്നിക്കിനു വേണ്ടി അഭിനയിച്ച അവസാന ചിത്രങ്ങൾ. ഹിച്ച്കോക്കിനു വേണ്ടി അവസാനമായി അഭിനയിച്ചത് അണ്ടർ കാപ്രിക്കോൺ എന്ന സിനിമയിലുമായിരുന്നു.
ഒരു ദശാബ്ദക്കാലത്തോളം അമേരിക്കൻ സിനിമകളിൽ അഭിനയിച്ച ശേഷം ഇങ്രിഡ് റോബർട്ടോ റൊസ്സെലീനിയുടെ സ്റ്റ്രോംബോളി (1950) എന്ന സിനിമയിൽ അഭിനയിച്ചു. റോസ്സലീനിയുമായി ഈ സമയത്ത് പ്രണയത്തിലായിരുന്നു ഇങ്രിഡ്. പിന്നിട് വിവാഹം ചെയ്തു എങ്കിലും അതുമായി ബന്ധപ്പെട്ട് അമേരിക്കയിൽ വിവാദങ്ങൾ ഉയർന്നതിനാൽ പല വർഷങ്ങൾ അവർക്ക് യൂറോപ്പിൽ തന്നെ കഴിയേണ്ടി വന്നു. ഇതിനുശേഷം ഹോളിവുഡിലേക്കുള്ള തിരിച്ചുവരവിൽ അനസ്താസിയ എന്ന ഹിറ്റ് പടത്തിൽ അഭിനയിച്ചു. ഇതിനു ഇങ്രിഡിനു മികച്ച അഭിനേത്രിക്കുള്ള രണ്ടാമത്തെ ഓസ്കാർ ലഭിക്കുകയുണ്ടായി.
ഇംഗ്മർ ബർഗ്മാൻ സംവിധാനം ചെയ്ത് 1978 ൽ പുറത്തിറങ്ങിയ ഓട്ടം സൊണാറ്റ (Höstsonaten) ആയിരുന്നു അവരുടെ അവസാന ചലച്ചിത്രം.
അവലംബം
വർഗ്ഗം:അക്കാദമി പുരസ്കാരം ലഭിച്ചവർ വർഗ്ഗം:ഇംഗ്ലീഷ് ചലച്ചിത്ര അഭിനേതാക്കൾ വർഗ്ഗം:1915-ൽ ജനിച്ചവർ വർഗ്ഗം:ജന്മദിനത്തിൽ മരിച്ചവർ
ദിവാകരതനുജം
മുത്തുസ്വാമി ദീക്ഷിതർ യദുകുലകാംബോജിരാഗത്തിൽ ചിട്ടപ്പെടുത്തിയ ഒരു കൃതിയാണ് ദിവാകരതനുജം. മുത്തുസ്വാമിദീക്ഷിതരുടെ നവഗ്രഹകൃതികളിൽ ഒന്നാണിത്.
പല്ലവി
ദിവാകരതനുജം ശനൈശ്ചരം ധീരതരം സന്തതം ചിന്തയേഹം
അനുപല്ലവി
ഭവാംബുനിധൗ നിമഗ്നജനാനാം ഭയങ്കരം അതിക്രൂരഫലദം ഭവാനീശകടാക്ഷപാത്രഭൂതഭക്തിമതാമതിശയശുഭഫലദം
പുറത്തേക്കുള്ള കണ്ണികൾ
വർഗ്ഗം:മുത്തുസ്വാമി ദീക്ഷിതർ ചിട്ടപ്പെടുത്തിയ കൃതികൾ വർഗ്ഗം:യദുകുലകാംബോജി രാഗത്തിൽ ചിട്ടപ്പെടുത്തിയ കൃതികൾ
പലേർമോ
ഇറ്റലിയുടെ ഭാഗമായ സ്വയംഭരണാധികാരമുള്ള പ്രദേശമായ സിസിലിയുടെയും പലേർമോ മെട്രോപോളിറ്റൻ ഏരിയയുടെയും തലസ്ഥാനമാണ് പലേർമോ (Palermo, ; Palermu, ; Panormus, from Πάνορμος). 2,700-ഓളം വർഷങ്ങൾക്കുമുമ്പേ സ്ഥാപിക്കപ്പെട്ട പലേർമോ, സിസിലിയുടെ വടക്ക് പടിഞ്ഞാറ് ഭാഗത്ത് ടൈറീനിയൻ കടലിലെ പലേർമോ ഉൾക്കടലിനു സമീപമായി സ്ഥിതിചെയ്യുന്നു.
ഭൂമിശാസ്ത്രം
പാപ്പിറെറ്റോ, കെമോണിയ, ഒറെറ്റോ എന്നീ നദികളാൽ രൂപപ്പെട്ട ഒരു തടത്തിലാണ് പലേർമോ സ്ഥിതിചെയ്യുന്നത്. ഒൻപതാം നൂറ്റാണ്ടിൽ അറബികൾ തടത്തിന് സുവർണ്ണ നദീതടം എന്ന് അർഥം വരുന്ന കോങ്ക ഡി ഓറോ (Conca d'Oro) എന്ന് പേരിട്ടു. ഈ നഗരത്തിന് ചുറ്റുമുള്ള പർവതനിരകൾക്ക് നഗരത്തിന്റെ തന്നെ പേരാണ് നൽകിയിരിക്കുന്നത്. ഈ പർവതങ്ങൾ ടൈറേനിയൻ കടലിനെ അഭിമുഖീകരിക്കുന്നു. പലേർമോ ഒരു പ്രകൃതിദത്ത തുറമുഖമാണ്, ഈ നഗരത്തിൽ നിന്നും, പ്രത്യേകിച്ച് മോണ്ടെ പെല്ലെഗ്രിനോയിൽ നിന്നും കടലിന്റെ കാഴ്ചകൾ ദൃശ്യമാണ്
കാലാവസ്ഥ
ഇവിടെ ചൂടുള്ള വേനൽക്കാലത്തോടു കൂടിയ ഉപ ഉഷ്ണമേഖലാ മെഡിറ്ററേനിയൻ കാലാവസ്ഥ (Köppen climate classification: Csa) ആണ് അനുഭവപ്പെടുന്നത്. ഉപ ഉഷ്ണമേഖലാ ഉന്നതമർദ്ദത്തിന്റെ ആധിപത്യം കാരണം വേനൽക്കാലം വളരെ നീളമേറിയതും ചൂടുള്ളതും വരണ്ടതുമാണ. അതേസമയം ശീതകാലം മിതമായ താപനിലയുള്ളതും മഴയുള്ളതുമാകുന്നു. ശരത്കാലത്തിലും വസന്തകാലത്തും താപനില സാധാരണയായി മിതമായതാണ്. ഉയർന്ന താപനിലയുള്ള രാത്രികൾ കാരണം യൂറോപ്പിലെ ഏറ്റവും ശരാശരി ചൂടുള്ള നഗരങ്ങളിലൊന്നാണ് പലേർമോ. ശരാശരി വാർഷിക വായു താപനില 18.3 ° സെൽഷ്യസ് (64.9 ° F); ഇറ്റലിയിലെ ഏറ്റവും ചൂടുള്ള നഗരങ്ങളിലൊന്നാണിത്. പ്രതിവർഷം ഏകദേശം 2,530 മണിക്കൂർ സൂര്യപ്രകാശം ഇതിന് ലഭിക്കുന്നു. മഞ്ഞുവീഴ്ച സംഭവിക്കുന്നത് അപൂർവ സംഭവമാണ്, 1945 മുതൽ ഒരു ഡസൻ തവണ ഹിമപാതമുണ്ടായിട്ടുണ്ട്.
ഭൂപ്രകൃതി
പലേർമോ, അതിനു ചുറ്റുമുള്ള പർവതങ്ങളുടെ താഴ്വരയിലായി സ്ഥിതിചെയ്യുന്നു. നഗരത്തിലെ ചില ഡിസ്റ്റ്രിക്റ്റുകൾ പർവതങ്ങളാൽ വിഭജിച്ചിക്കപ്പെട്ടിരിക്കുന്നു. ചരിത്രപരമായി, നഗരത്തിൽ നിന്ന് സിസിലിയിലെ മറ്റ് ചില ഭാഗങ്ങളിൽ എത്തിച്ചേരുന്നത് താരതമ്യേന ബുദ്ധിമുട്ടായിരുന്നു. 1,333 മീറ്റർ (4,373 അടി) ഉയരമുള്ള ലാ പിസുട്ടയാണ് സമീപത്തുള്ള ഏറ്റവും ഉയരം കൂടിയ കൊടുമുടി. എന്നിരുന്നാലും, ചരിത്രപരമായി, ഏറ്റവും പ്രധാനപ്പെട്ട കൊടുമുടി മോണ്ടെ പെല്ലെഗ്രിനോ ആണ്, ഇത് ഭൂമിശാസ്ത്രപരമായി ബാക്കി പർവതശ്രേണിയിൽ നിന്ന് ഒരു സമതലത്താൽ വേർതിരിച്ചിരിക്കുന്നു. ടൈറേനിയൻ കടലിനു മുന്നിലാണ് മോണ്ടെ പെല്ലെഗ്രിനോ സ്ഥിതിചെയ്യുന്നത്. പത്തൊൻപതാം നൂറ്റാണ്ടിൽ യൊഹാൻ വുൾഫ്ഗാങ്ങ് വോൺ ഗോയ്‌ഥേ പെല്ലെഗ്രിനോയുടെ മലഞ്ചെരിവിനെ "ഇറ്റാലിയൻ യാത്ര" എന്ന ലേഖനത്തിൽ "ലോകത്തിലെ ഏറ്റവും മനോഹരമായ കടലിലേക്ക് നീളുന്ന മുനമ്പ്" (promontory)എന്ന് വിശേഷിപ്പിച്ചു.
ലോകപൈതൃകസ്ഥാനങ്ങൾ
ഇവിടെ യുനെസ്കൊ ലോകപൈതൃകസ്ഥാനങ്ങളായ കാപ്പെല്ല പാലറ്റിന ഉൾപ്പെടുന്ന പാലസ്സോ റിയൽ, ചീസ ഡി സാൻ ജിയോവന്നി ഡെഗ്ലി എറെമിറ്റി, ചീസ ഡി സാന്താ മരിയ ഡെൽഅമിരാഗ്ലിയോ, ചീസ ഡി സാൻ കാറ്റൽഡോ, കാറ്റെട്രെൽ ഡി പലേർമോ, പാലാസോ ഡെല്ല സിസ, പോണ്ടെ ഡെൽ’അമ്മിരാഗ്ലിയ  എന്നിവ സ്ഥിതിചെയ്യുന്നു
ആദ്യകാല ചരിത്രം
മെസോലിത്തിക്ക് കാലഘട്ടത്തിൽ ഇന്നത്ത് പലേർമോ പ്രദേശത്ത് മനുഷ്യവാസത്തിന്റെ തെളിവുകൾ ലഘിച്ചിട്ടുണ്ട്. പലേർമോയുടെ അടുത്തുള്ള അഡൗറയിൽ, ബിസി 8000 കാലഘട്ടത്തിലേതെന്ന് കരുതപ്പെടുന്ന ഒരു കൂട്ടം ഗുഹാചിത്രങ്ങൾ കണ്ടെത്തിയിട്ടുണ്ട്. തുബൈഡിഡിസ് പറയുന്നതനുസരിച്ച്, ഐബീരിയൻ ഉപദ്വീപിൽ നിന്ന് (ഒരുപക്ഷേ കാറ്റലോണിയ) എത്തിയ സിക്കാനി ജനതയായിരുന്നു യഥാർത്ഥ നിവാസികൾ.
ക്രി.മു. 734-ൽ, വടക്കൻ കനാനിൽ നിന്നുള്ള സമുദ്ര വ്യാപാരികൾ, പലേർമോയിലെ പ്രകൃതിദത്ത തുറമുഖത്ത് ഒരു ചെറിയ വാസസ്ഥലം പണിതു, അത് സിസ് എന്ന് അറിയപ്പെട്ടു. മൊട്ട്യ, സോളന്റം എന്നിവയ്‌ക്കൊപ്പം സിസിലിയിലെ മൂന്ന് പ്രധാന ഫീനിഷ്യൻ കോളനികളിൽ ഒന്നായി ഇത് മാറി. എന്നിരുന്നാലും, നഗരത്തിലെ ഫൊനീഷ്യൻ സാന്നിധ്യത്തിന്റെ അവശിഷ്ടങ്ങൾ വളരെ കുറവാണ്.
അവലംബം
വർഗ്ഗം:ഇറ്റലിയിലെ നഗരങ്ങൾ
അഞ്ചപ്പുര
കേരളത്തിലെ മലപ്പുറം ജില്ലയിലെ തിരൂര‌‌‌‌‌‌‌‌‌‌‌‌‌‌‌‌‌‌‌‌‌ങ്ങാടി താലൂക്കിലെ പരപ്പന‌‌‌‌‌‌‌ങ്ങാടി മുനിസിപ്പാലിറ്റിയിലെ ഒരു ഗ്രാമമാണ് അഞ്ചപ്പുര.
ജോസഫ് ഫ്രീഡ്രിക്ക്
ഒരു വൈദ്യനും, ശാസ്ത്രജ്ഞനും, പ്രാഗിലെ ജർമ്മൻ സർവ്വകലാശാലയിലെ ആരോഗ്യപരിപാലന വിഭാഗത്തിൽ (ഇപ്പോൾ മൈക്രോബയോളജി എന്ന് അറിയപ്പെടുന്നു) Privatdozent ഉം ആയിരുന്നു '''ഡോ. ജോസഫ് ഫ്രീഡ്രിക്ക് ("ഫ്രിറ്റ്സ്") വെലെമിൻസ്കി''' (20 ജനുവരി 1868, ഗോൾചോവ് ജെനിക്കോവിൽ - 1 ജനുവരി 1945, ലണ്ടനിൽ), 20-ആം നൂറ്റാണ്ടിന്റെ തുടക്കത്തിൽ, ക്ഷയരോഗത്തിനുള്ള ഒരു ബദൽ ചികിത്സയായ, ട്യൂബർകുലോമുസിൻ വെലെമിൻസ്കി സൃഷ്ടിച്ചു.
ആദ്യകാല ജീവിതവും വിദ്യാഭ്യാസവും
1868 ജനുവരി 20-ന്, ഓസ്ട്രിയൻ സാമ്രാജ്യത്തിന്റെ ഭാഗമായിരുന്ന, ഇപ്പോൾ ചെക്ക് റിപ്പബ്ലിക്കിലുള്ള ബൊഹേമിയയിലെ ഗോൾചോവ് ജെനിക്കോവിൽ ഒരു ജൂതകുടുംബത്തിലാണ് അദ്ദേഹം ജനിച്ചത്. അദ്ദേഹത്തിന്റെ മാതാപിതാക്കൾ ജേക്കബ് വെലെമിൻസ്‌കി (1834–1905), ഗോൾചോവ് ജെനിക്കോവിലെ ജനറൽ മെഡിക്കൽ പ്രാക്ടീഷണർ (ജിപി), ഭാര്യ ബെർത്ത (മുമ്പ്, കോൺ; 1844-1914) എന്നിവരായിരുന്നു. ഫ്രെഡ്രിക്ക് അവരുടെ രണ്ടാമത്തെ കുട്ടിയായിരുന്നു. അദ്ദേഹത്തിന് ഒരു മൂത്ത സഹോദരി പോള (1867-1936) ഉണ്ടായിരുന്നു. അവർ 1888-ൽ ഡ്രെസ്ഡൻ അഭിഭാഷകനായ ഫെലിക്സ് പോപ്പറെയും ഫ്രെഡറിക്കിനെപ്പോലെ പ്രാഗിൽ വൈദ്യശാസ്ത്രം പഠിച്ച ഒരു ഇളയ സഹോദരനെയും (1870-1937) വിവാഹം കഴിച്ചു.
Further reading
വർഗ്ഗം:1868-ൽ ജനിച്ചവർ വർഗ്ഗം:1945-ൽ മരിച്ചവർ
പ്രഗ്യാൻ ഓജ
പ്രഗ്യാൻ പ്രയാഷ് ഓജ (ജനനം: 5 സെപ്റ്റംബർ 1986, ഒറീസ, ഇന്ത്യ) ഒരു ഇന്ത്യൻ അന്താരാഷ്ട്ര ക്രിക്കറ്റ് കളിക്കാരനാണ്. ഒരു ഇടംകൈയ്യൻ ബാറ്റ്സ്മാനും, ഇടംകൈയ്യൻ സ്ലോ സ്പിൻ ബൗളറുമാണ് അദ്ദേഹം. ആഭ്യന്തര ക്രിക്കറ്റിൽ ഹൈദരാബാദിനെയും, ഐ.പി.എൽ.ൽ മുംബൈ ഇന്ത്യൻസ് ടീമിനെയുമാണ് അദ്ദേഹം പ്രതിനിധീകരിക്കുന്നത്. രഞ്ജി ട്രോഫിയിലെയും, ഐ.പി.എല്ലിലെയും മികച്ച പ്രകടനത്തിലൂടെയാണ് അദ്ദേഹം ദേശീയ ടീമിൽ ഇടം നേടിയത്. ഐ.പി.എല്ലിന്റെ മൂന്നാം സീസണിൽ ഏറ്റവും അധികം വിക്കറ്റുകൾ നേടിയ കളിക്കാരനായിരുന്നു അദ്ദേഹം.
അവലംബം
വർഗ്ഗം:ഇന്ത്യൻ ക്രിക്കറ്റ് കളിക്കാർ വർഗ്ഗം:1986-ൽ ജനിച്ചവർ
വിക്ടോറിയ മെമ്മോറിയൽ, കൊൽക്കത്ത
ഇന്ത്യൻ സംസ്ഥാനമായ പശ്ചിമ ബംഗാളിലെ കൊൽക്കത്തയിലുള്ള (മുമ്പ് കൽക്കത്ത) ഒരു മാർബിൾ നിർമ്മിത സ്മാരകമന്ദിരമാണ് വിക്ടോറിയ മെമ്മോറിയൽ. 1906-1921 കാലഘട്ടത്തിലാണ് ഇതിന്റെ നിർമ്മാണം നടന്നത്. വിക്ടോറിയ രാ‍ജ്ഞിയുടെ (1819-1901) സ്മരണാർത്ഥം നിർമ്മിച്ചിരിക്കുന്ന ഈ സ്മാരകം, ഇപ്പോൾ കേന്ദ്രസാംസ്കാരികവകുപ്പിന്റെ കീഴിലുള്ള ഒരു മ്യൂസിയവും ടൂറിസ്റ്റ് കേന്ദ്രവുമാണ്. ജവഹർലാൽ നെഹ്റു റോഡിനടുത്തായി, ഹൂഗ്ലീ നദിക്കരയിലുള്ള ഒരു മൈതാനത്തിലാണ് ഈ സ്മാരകം സ്ഥിതി ചെയ്യുന്നത്.
ചരിത്രം
1901-ൽ വിക്ടോറിയ രാജ്ഞിയുടെ ചരമത്തെത്തുടർന്ന്, അന്നത്തെ വൈസ്രോയിയായിരുന്ന കഴ്സൺ പ്രഭുവിന്റെ നിർദ്ദേശപ്രകാരമാണ്, ബ്രീട്ടിഷിന്ത്യയുടെ ഭരണതലസ്ഥാനമായിരുന്ന കൽക്കത്തയിൽ വിക്ടോറിയ രാജ്ഞിയുടെ ഓർമ്മമന്ദിരത്തിന്റെ നിർമ്മാണമാരംഭിച്ചത്. മ്യൂസിയവും പൂന്തോട്ടവും ഉൾക്കൊള്ളുന്ന ബൃഹത്ത് മന്ദിരത്തിനാണ് അദ്ദേഹം പദ്ധതിയിട്ടത്.
1906 ജനുവരി 4-നു് വേൽസ് രാജകുമാരനും പീന്നിട് രാജാവുമായ ജോർജ്ജ് അഞ്ചാമനാണ് ഈ സ്മാരകത്തിനു തറക്കല്ലിട്ടത്. പീന്നിട് ഇത്, 1921-ൽ പൊതുജനങ്ങൾക്കായി ഔദ്യോഗികമായി വിട്ടുകൊടുന്നു. 1912-ൽ, വിക്ടോറിയ മെമ്മോറിയലിന്റെ നിർമ്മാണം പൂർത്തിയാവുന്നതിനു മുമ്പ് തന്നെ ജോർജ്ജ് അഞ്ചാമൻ ചക്രവർത്തി ഇന്ത്യയുടെ തലസ്ഥാനം കൽക്കത്തയിൽ നിന്നും ഡെൽഹിയിലേയ്ക്ക് മാറ്റിയിരുന്നു. അങ്ങനെ, വിക്ടോറിയ മെമ്മോറിയലിന് തലസ്ഥാനനഗരിയിലെ ശ്രദ്ധേയ സ്മാരകം എന്ന സ്ഥാനം നഷ്ടമായി.
നിർമ്മാണ മൂലധനം
വിക്ടോറിയ മെമ്മോറിയലിനായി, ഇന്ത്യയിലെ വിവിധ പ്രവിശ്യകൾ, ബ്രീട്ടിഷ് രാജിലെ മറ്റു വ്യക്തികൾ, ലണ്ടനിലുള്ള ബ്രിട്ടീഷ് സർക്കാർ എന്നിവരിൽ നിന്നൊക്കൊ, ധനസഹായം സ്വീകരിച്ചിട്ടുണ്ട്.
പുറത്തേയ്ക്കുള്ള കണ്ണികൾ
വർഗ്ഗം:1921-ൽ ഇന്ത്യയിൽ ആരംഭിച്ച സ്ഥാപനങ്ങൾ വർഗ്ഗം:ഇന്ത്യയിലെ ആർട്ട് ഗാലറികൾ വർഗ്ഗം:ഇന്ത്യയിലെ പൂന്തോട്ടങ്ങൾ വർഗ്ഗം:കൊൽക്കത്തയുടെ ചരിത്രം
വാർബെർഗ് റേഡിയോ സ്റ്റേഷൻ
ഷോർട്ട് വേവ് ട്രാൻസ്മിഷൻ, എഫ് എം, ടിവി ബ്രോഡ്കാസ്റ്റിംഗ് തുടങ്ങിയവയ്ക്കെല്ലാമായി ഗ്രിമെടൺ വിഎൽഎഫ് ട്രാൻസ്മിറ്റർ ഉപയോഗിച്ചിരുന്നു. ഇതിനായി  260 മീറ്റർ ഉയരത്തിൽ ഗൈയ്ഡ് സ്റ്റീൽ ഫ്രെയിമിന്റെ ഒരു നെറ്റ് 40കിലോ ഹെർട്സ് ട്രാൻസ്മിറ്റർ സ്ഥിതിചെയ്യുന്ന കെട്ടിടത്തിന് അടുത്തായി 1996 ൽ സ്ഥാപിച്ചു.
ന്യൂയോർക്കിലെ ലോങ്ങ് ഐലന്റിലെ റേഡിയോ സെൻട്രലിലെ ട്രാൻസ്അറ്റ്ലാന്റിക് റേഡിയോ ടെലഗ്രാഫിക്കുവേണ്ടി 1950കൾ വരെ  ഗ്രിമെടൺ വിഎൽഎഫ് ട്രാൻസ്മിറ്റർ ഉപയോഗപ്പെടുത്തി. 1960 മുതൽ 1996 വരെ സ്വീഡിഷ് നേവിയുടെ മുങ്ങിക്കപ്പലുകൾക്കുള്ള വിവിധ നിർദ്ദേശങ്ങൾ ഇതുവഴി സംപ്രേഷണം ചെയ്തിരുന്നു.
ട്രാൻസിസ്റ്ററും ട്യുബുകളും ഉപയോഗിക്കുന്ന മറ്റൊരു ട്രാൻസ്മിറ്റർ 1968 ൽ ഇതിനടുത്തായി സ്ഥാപിച്ചു. അതേ ഏരിയൽ തന്നെയാണ് പുതിയ ട്രാൻസ്മിറ്ററും ഉപയോഗിച്ചിരുന്നത്. 1996 ൽ അലക്സാന്റേഴ്സൺ ട്രാൻസ്മിറ്റർ പഴയതാവുകയും പ്രവർത്തനത്തിൽനിന്ന് വിരമിക്കുകയും ചെയ്തു. എന്നാൽ ഇത് ഇപ്പോഴും പ്രവർത്തനക്ഷമമായതുകൊണ്ട് ഇതിനെ ഒരു ദേശീയ സ്മാരകമായി പ്രഖ്യാപിക്കുകയും വേനൽകാലത്ത് സന്ദർശനം നടത്താമെന്ന് തീരുമാനിക്കുകയും ചെയ്തു.
2004 ജൂലൈ 2 ന് ഗ്രിമെടൺ വിഎൽഎഫ് ട്രാൻസ്മിറ്റർ യുനെസ്കോ ലോകപൈതൃക സ്ഥാനമായി പ്രഖ്യാപിച്ചു. പ്രത്യേക ദിനങ്ങളിലെ പ്രക്ഷേപണങ്ങൾക്കായി ഇപ്പോഴും അലക്സാന്റേഴ്സൺ ട്രാൻസ്മിറ്റർ ഉപയോഗിക്കുന്നു. അലക്സാന്റേഴ്സൺ ദിനത്തിലെ 17.2 കിലോ ഹെർട്സ് മോഴ്ല് സന്ദേശങ്ങൾ തുടങ്ങിയവ. ഇതിന്റെ കാൾസൈൻ എസ്എക്യു ആണ്.
പുറത്തേക്കുള്ള കണ്ണികൾ
വർഗ്ഗം:സ്വീഡനിലെ യുനെസ്കോ ലോകപൈതൃക സ്ഥാനങ്ങൾ
മേലേകുണ്ട്
ഒതുക്കുങ്ങൽ ഗ്രാമ പഞ്ചായത്തിലെ ഒരു ചെറിയ ഗ്രാമമാണ് മേലേകുണ്ട്. പടിഞ്ഞാറേക്കര, മാവേലികുണ്ട്, കുന്നുംകുറ്റി എന്നീ സ്ഥലങ്ങളുടെ മധ്യത്തിലായാണ് സ്ഥിതിചെയ്യുന്നത്.